text:
Kasin Manpapasalimbeng Ka ed si Jehova?
“Dodondonen nen Jehova so bilay na saray lingkor to; anggapoy nadusa ed saramay pasasalimbengan ed sikato.”—SAL. 34:22.
1. Antoy maslak ya nalilikna na saray matoor ya lingkor na Dios lapud kasalanan?
“PAKASKASI ak lan too!” (Roma 7:24) Satan ya imbaga nen apostol Pablo et nibabalikas met na dakel ya matoor a lingkor na Dios. Amin tayo et makakaliknay epekto na atawir ya kasalanan. Tan anggano labalabay tayon paliketen si Jehova pero agtayo nagagawaan, nayarin nadismaya tayo. Say pakalikna ni ingen na arum ya Kristianon akagawa na seryoson kasalanan et agla ran balot naperdona na Dios.
2. (a) Panon ya ipapanengneng na Salmo 34:22 ya agkaukolan a nalikna na saray lingkor na Dios so sobran pakakakonsiensia? (b) Antoy aralen tayo ed sayan artikulo? (Nengnengen so kahon ya “ Leksion Odino Antitipiko?”)
2 Balet ipapaseguro ed sikatayo na Biblia ya saramay pasasalimbengan ed si Jehova et agda kaukolan ya naliknay sobran pakakakonsiensia. (Basaen so Salmo 34:22.) Antoy labay ya ibaga na manpasalimbeng ed si Jehova? Anto ray kaukolan tayon gawaen pian naawat tayoy panangasi tan panamerdona nen Jehova? Naamtaan tayoy ebat ed saratan ya tepet no aralen tayoy uksoyan ed Israel nensaman nipaakar ed saray syudad a salimbengan. Satan ya uksoyan et inggapo bilang kabiangan na Ganggan a sipanan, ya sinalatan nen Pentecostes 33 C.E. Balet tandaan ya si Jehova so nanlapuan na Ganggan. Kanian naaralan tayo ed satan ya uksoyan no antoy panmoria nen Jehova ed kasalanan, saray nankasalanan, tan panagbabawi. Balet amtaen tayo ni no antoy gagala tan usar na sarayan syudad.
“MAMILI KAYO NA SARAY SYUDAD YON SALIMBENGAN”
3. Panon ya aasikasoen na saray Israelita iray kaso na ginagalan pamatey?
3 Parad si Jehova, seryoson bengatla so amin ya kaso na panagpaagus na dala ed Israel. Saramay ginagala day mamatey et pateyen met na sankaasinggeran a lakin kanayon na pinatey, a tinawag ya “manangibales na dala.” (Num. 35:19) Gagawaen iya pian nabayaran so nipaagus ya dala na inosentin too. Pateyen a tampol so nankasalanan pian agnarutakan so Insipan a Dalin, ta ingganggan nen Jehova: “Agyo nepeg a dutakan so dalin a panaayaman yo, ta dutakan na [pamaagus na] dala so dalin.”—Num. 35:33, 34.
4. Panon ya aasikasoen ed Israel iray kaso na agginagalan pamatey?
4 Panon balet ya aasikasoen ed Israel iray kaso na agginagalan pamatey? Anggano ag-itan ginagala, samay akapatey et siansia nin nankasalanan ed impamaagus toy dala na inosentin too. (Gen. 9:5) Balet lapud panangasi, samay akapatey ya agto ginagala et sarag ton ibatikan imay manangibales na dala tan onlad sakey ed saray syudad a salimbengan. Ditan et sikatoy naprotektaan. Sikatoy nepeg a manayam ed syudad a salimbengan anggad ipatey na atagey a saserdote.—Num. 35:15, 28.
5. Panon ya makatulong so uksoyan na saray syudad a salimbengan pian mas natalosan tayoy nipaakar ed si Jehova?
5 Aliwan too so akanonot ed pampili na saray syudad a salimbengan. Si Jehova so angiganggan ed si Josue: “Ibagam ed saray Israelita, ‘Mamili kayo na saray syudad yon salimbengan.’” Sarayan syudad et “pinasanto ra.” (Jos. 20:1, 2, 7, 8) Lapud si Jehova a mismo so angibiig ed sarayan syudad parad espisyal ya gagala, nayarin itepet tayo: Panon itayon natulongan na sayan uksoyan pian mas natalosan tayo so panangasi nen Jehova? Tan panon tayon manpasalimbeng ed sikato natan?
“NEPEG YA . . . IPRESENTA TOY KASO TO ED PAKADNGEL NA SARAY MAMATATKEN”
6, 7. (a) Ipaliwawa no antoy betang na saray mamatatken ed pangukom ed samay agto ginagalay mamatey. (Nengnengen so litratod gapo na artikulo.) (b) Akin et nepeg ya onasingger ed saray mamatatken so sakey ya akapatey?
6 No walay akapatey ya agto ginagala tan batik ed sakey a syudad a salimbengan, nepeg to nin ‘ipresenta so kaso to ed pakadngel na saray mamatatken’ ya walad puerta na satan a syudad. Sikatoy mabulos dan awaten. (Jos. 20:4) Insan, sikatoy papawilen da ni ed saray mamatatken ed syudad ya akagawaan na impamatey, tan sikatoy ukomen na saray mamatatken ditan. (Basaen so Numeros 35:24, 25.) Sikatoy naabuloyan labat ya ompawil ed syudad a salimbengan no apaneknekan dan agginagala so impamatey to.
7 Akin ya onarap ni ed saray mamatatken imay akapatey? Kaukolan dan pansiansiaen ya malinis so kongregasyon na Israel tan tulongan imay agto ginagalay mamatey ya nagunggonaan ed panangasi nen Jehova. Insulat na sakey ya Bible scholar ya no ag-onasingger ed saray mamatatken imay akapatey, “ipepeligro toy bilay to.” Inyarum to ni: “Ebatan ton mismo so dala to, lapud agto inawat so seguridad ya intarya na Dios parad sikato.” Walay akaparaan ya tulong parad samay agto ginagala so mamatey, balet kaukolan ton anapen tan awaten itan ya tulong. No agto onlad sakey ed saray syudad a salimbengan ya imbiig nen Jehova, say sankaasinggeran a kanayon na apatey to et bulos ya mamatey ed sikato.
8, 9. Akin a nepeg ya manpatulong ed saray elder so sakey a Kristianon akagaway seryoson kasalanan?
8 Natan, say sakey a Kristianon akagaway seryoson kasalanan et kaukolan toy manpatulong ed saray elder ed kongregasyon pian onabig ed espiritual. Akin ya importantin maong itan? Unona, say uksoyan a pangasikaso na saray elder ed seryoson kasalanan et nanlapud si Jehova, unong a nabasa ed Salita to. (Sant. 5:14-16) Komadua, sayan uksoyan et makatulong ed magbabawin nankasalanan ya mansiansia ed panangasikaso na Dios tan agto la naulit so kasalanan to. (Gal. 6:1; Heb. 12:11) Komatlo, saray elder so pinili tan impasal pian paseguroan iray magbabawin nankasalanan tan tulongan da ran nalemewan ed ermen tan pakakakonsiensia da. Tinawag nen Jehova irayan mamatatken bilang “pansalimbengan no bagyo.” (Isa. 32:1, 2, paimanod leksab) Agta onabobon ka ya sayan uksoyan et pakapatnagan na panangasi na Dios?
9 Dakel ed saray lingkor na Dios so naiinawaan kayari ran kinerew tan inawat so tulong na saray elder. Singa bilang, si Daniel a sakey a brother et akagaway seryoson kasalanan, balet pigaran bulan ya nan-alangan ya onasingger ed saray elder. Inamin to: “Abaybayag la, kanian inisip kon anggapo lay nagawaan na saray elder parad siak. Balet lanang ak ya natatakot tan aalagaren ko no anto ray resulta na ginawak. Tan kada no manpikasi ak ed si Jehova, kaukolan ya lanang kon igapo itan diad ikerew ko na panamerdona to.” Nampatulong a siansia si Daniel ed saray elder. Oniay nanonotan to: “Diad tua et natatakot ak ya onasingger ed sikara. Balet nen ginawak itan, singa walay angekal ed ambelabelat ya awit ko. Natan et nayarian ko lay onasingger ed si Jehova ya anggapoy makasbel.” Malinis lay konsiensia nen Daniel, tan diad agano ni et aturo bilang ministeryal a lingkor.
“SIKATOY NEPEG YA OMBATIK ED SAKEY ED SARAYAN SYUDAD”
10. Antoy kaukolan ya gawaen na sakey ya agto ginagalay mamatey pian makaawat na panangasi?
10 Say sakey ya agto ginagalay mamatey et kaukolan ya onkiwas pian makaawat na panangasi. Nepeg ya ombatik ed sankaasinggeran ya syudad a salimbengan. (Basaen so Josue 20:4.) Agnayarin mankampante imay akapatey; say bilay to et akadepende ed iyakar ton tampol ed satan a syudad tan manayam ditan! Sakripisyo itan parad sikato. Kaukolan ton taynanan so trabaho to, komportablen ayaman to, tan say kawayangan ton manbiahe—anggad ipatey na atagey a saserdote. * (Num. 35:25) Balet parad pankaabigan to itan. No ontaynan ed syudad so akapatey, ipapanengneng to ya anggapoy pibabali tod bilay na apatey to, tan nipeligro so bilay to.
11. Panon ya nipanengneng na sakey a magbabawin Kristiano ya agto ibabaliwalay panangasi na Dios?
11 Natan, nepeg met ya onkiwas iray magbabawin nankasalanan pian nagunggonaan irad panangasi na Dios. Nepeg tayon itunda so panggaway kasalanan, aliwa labat ya saray seryoson kasalanan noagta anggan saray aliwan ambelat a kasalanan ya mabetbet a mansusumpal ed graben kasalanan. Pinuyanan si apostol Pablo ya isulat iray ginawa na saray magbabawin Kristiano ed Corinto. Imbaga to: “Alay abig a resulta ed sikayo na impanermen yo unong ed linawa na Dios: say pinasyan inkagunaet yo, say panlilinis yod sarili yo, say isasanok yod gawan mauges, say takot yod Dios, say masimoon a pampipirawat yo, say inkaseseg yo, say pangipepetek yod gawan mauges.” (2 Cor. 7:10, 11) No gagawaen tayoy anggaay nayarian tayon itunda so panggaway kasalanan, ipapanengneng tayo ed si Jehova ya agtayo ibabaliwalay situasyon tayo tan agtayo aabusoen so panangasi to.
12. Antoy nayarin kaukolan ya isakripisyo na sakey a Kristiano pian tuloytuloy ton naawat so panangasi na Dios?
12 Antoy nayarin kaukolan ya isakripisyo na sakey a Kristiano pian tuloytuloy ton naawat so panangasi na Dios? Sikatoy nepeg ya akaparaan ya isakripisyo iray papablien to no pansengegan itan na pankasalanan to. (Mat. 18:8, 9) No walay kakaarom ya iimpluensyaan da kan manggawa na saray bengatlan agmakapaliket ed si Jehova, agmo kasi tundaan lay miulop ed sikara? No naiirapan kan kontrolen so kakainum moy alak, kasin akaparaan kan arawian iray situasyon ya nayarin natukso kan oninum na alablabas? No naiirapan kan kontrolen so pilalek mo ed seksual ya imoralidad, kasin iiwasan mo ray pelikula, website, odino aktibidad ya nayarin managyat ed marutak ya kanonotan? Tandaan, antokaman so isakripisyo tayo pian napansiansia so katooran tayod si Jehova et parad pankaabigan tayo. Anggapo lay mas ansakit nen say nalikna ya tinaynan itayo nen Jehova. Ontan met, anggapo lay mas makapaliket nen say nalikna so ‘andi-anggaan a matoor a panangaro na Dios.’—Isa. 54:7, 8.
“ONKANA IRATAN A SALIMBENGAN YO”
13. Ipaliwawa no akin ya nalikna na akapatey ya sikatoy ligtas, maligen, tan maliket ed loob na syudad a salimbengan.
13 No wala lad loob na syudad a salimbengan so akapatey, ligtas la. Oniay imbaga nen Jehova nipaakar ed saratan a syudad: “Onkana iratan a salimbengan yo.” (Jos. 20:2, 3) Ag-ingganggan nen Jehova ya ukomen lamet so akapatey ed parehon kaso, tan agnaabuloyan ya onloob ed syudad so manangibales na dala pian pateyen imay akapatey. Agton balot nepeg a takotan ya walay ombawi ed sikato. Legan a walad syudad et sikatoy ligtas tan maligen, ta proprotektaan nen Jehova. Sayan syudad a salimbengan et aliwan prisoan. Ditan et sikatoy makapantrabaho, makatulong ed arum, tan mareen ya makapanlingkor ed si Jehova. On, posible so maliket tan makapnek a bilay!
14. Antoy naseguro na sakey a Kristianon magbabawi ed kasalanan to?
14 Arum ed saray lingkor na Dios ya akagaway graben kasalanan tan nagbabawi la et siansia nin nalilikna da ya singa ra “apriso” ed pakakakonsiensia ra, ya iisipen dan agbalot nalingwanan nen Jehova so kasalanan da. No ontan so naliliknam, tandaan ya no pinerdona ka la nen Jehova, makaseguro ka ed panangasi to! Ontan so agawa ed si Daniel ya abitla niman. Kayarin impetek na saray elder tan tinulongan dan nawalaan lamet na malinis a konsiensia, oniay inkuan to: “Akainawa ak ya maong. Kayari na maalwar ya impamemben da ed kasok, agak la nakokonsiensia. No aperdona lay kasalanan, anggapo la. Singa ed imbaga nen Jehova, ekalen toy pakakabelatan mo tan iyarawi ton maong iratan ed sika. Agmo lan balot nanengneng iratan.” No wala lad loob na syudad a salimbengan so akapatey, agto la kaukolan so ontakot ed manangibales na dala. Ontan met, no pinerdona la nen Jehova so kasalanan tayo, agtayo la kaukolan so ontakot ya sikatoy mananap na rason pian ipanonot lamet itan ya kasalanan odino ukomen to tayo lapud satan.—Basaen so Salmo 103:8-12.
15, 16. Panon a say betang nen Jesus bilang Mananondon tan Atagey a Saserdote et mamabiskeg na panagmatalek mo ed panangasi na Dios?
15 Diad tua, walay mas mabiskeg a rason tayo ya manmatalek ed panangasi nen Jehova nen saray Israelita. Kayarin imbalikas nen Pablo so pakakadismaya to lapud agto nauunor so amin ya ganggan nen Jehova, oniay imbaga to: “Salamat ed Dios diad panamegley nen Jesu-Kristo a Katawan tayo!” (Roma 7:24, 25) On, anggano lalabanan nen Pablo so mankasalanan tan anggano nankasalanan nensaman—ya nagbabawian to la—sikatoy matalek ya pinerdona la na Dios panamegley nen Jesus. Bilang Mananondon tayo, lilinisan nen Jesus so konsiensia tayo tan iikdan to tayo na deen na nonot. (Heb. 9:13, 14) Tan bilang Atagey a Saserdote tayo, “niliktar to met diad sigpot a paraan iramay onaasingger ed Dios diad panamegley to, ta sikatoy lawas mabilay pian mikasi parad sikara.” (Heb. 7:24, 25) No lapud betang na atagey a saserdote et apaseguroan iray Israelita ya naperdona iray kasalanan da, mas lalo lan napaseguroan tayo ya lapud betang nen Jesus bilang Atagey a Saserdote tayo et “makaawat tayoy panangasi tan agnaparaan a kaabigan ya ontulong ed sikatayo diad dugan panaon.”—Heb. 4:15, 16.
16 Kanian pian nasalimbengan itayo nen Jehova, kaukolan tayon ipanengneng so pananisia ed bagat nen Jesus. Isip mo ya say dondon et aliwa labat ya parad grupo na totoo, noagta nepeg mon panisiaan ya para itan ed sika. (Gal. 2:20, 21) Nepeg mo met ya panisiaan ya say dondon so basiyan pian naperdona iray kasalanan mo. Tan nepeg mon panisiaan ya lapud dondon et nawalaan ka na ilalon manbilay ya andi-anggaan. Say bagat nen Jesus et regalo nen Jehova ed sika.
17. Akin ya labay moy manpasalimbeng ed si Jehova?
17 Saray syudad a salimbengan et pakapatnagan na panangasi nen Jehova. Diad panamegley na sayan uksoyan, aglabat indanet na Dios ya sagrado so bilay noagta impanengneng to met no panon itayon natulongan na saray elder, no anto so tuan panagbabawi, tan no akin ya sigpot tayon makapanmatalek ed panamerdona nen Jehova. Kasin manpapasalimbeng ka ed si Jehova? Anggapo lay arum a mas ligtas a pasen! (Sal. 91:1, 2) Diad ontumbok ya artikulo, nengnengen tayo no panon a makatulong ed sikatayo iray syudad a salimbengan pian naalig tayo so alay abig ya alimbawa nen Jehova ed inkahustisya tan panangasi.
^ par. 10 Unong ed insulat na saray Judion scholar, mapatnag a say kapamilya na samay agto ginagalay mamatey et manayam met ed syudad a salimbengan pian sikatoy ibaan da.


c: text/html

text:
TEPET NA SARAY KABATAAN
Antoy Gawaen Ko No Manaaburido Ak?
Anto ray panaaburidoan mo?
Kasin naliliknam iraya no maminsan?
“Lanang kon iisipen: ‘Panon to no . . . ?’ ‘Panon to no naaksidente kami?’ ‘Panon to no man-crash so eroplanon luluganan mi?’ Panaaburidoan ko iray agmasyadon panaaburidoan na arum.”—Charles.
“Aburido ak ya lanang. Singa ak sakey ya utot ya ombabatik ed dalem na ontetelek ya dalig balet agmakaalis. Trabaho ak lan trabaho pero singa anggapo met lanlamang so nasusumpal ko!”—Anna.
“No ibabaga na totoo ya maong kuno ta maneeskuela ak ni, ibabagak ed sarilik, ‘Agda labat amta no panon kairap so manaral!’”—Daniel.
“Naynay ak ya napre-pressure. Lanang kon panaaburidoan no antoy onsublay ya nagawa odino no antoy onsublay ya gawaen ko.”—Laura.
Tandaan: Manbibilay tayo la ed tatawagen na Biblia ya “mapeligro tan mair-irap a panaon.” (2 Timoteo 3:1) Lapud satan, nayarin manaburido iray kabataan ya singa saray wala lad edad.
Kasin lanang ya aliwa so panaburido?
Say ebat et andi. Diad tua, ibabaga na Biblia ya duga labat ya manpaga odino manaburido iray totoo pian napaliket da iray inad-aro da.—1 Corinto 7:32-34; 2 Corinto 11:28.
Diad tua, no aburido ka, nayarin mas dakel so nagawaan mo. Alimbawa et walay test yo ed eskuelaan no ontumbok a simba. Nayarin manaburido ka kanian manaral ka la ed sayan simba—tan ompan ontagey so grades mo lapud satan!
Makatulong met so dugarugan panaburido pian makaiwas kad peligro. “Nayarin naaburido ka lapud antam ya aliway gagawaen mo tan kailangan moy manggawa na pananguman pian magmaliw ya malinis so konsiensiam,” so imbaga na tinedyer ya manngaran ya Serena.—Ikompara so Santiago 5:14.
Tandaan: Say panaburido et nayarin maong so epekto to ed sika—basta makapanggawa ka na duga lapud satan.
Pero panon to no lapud panaaburidom et pawilpawil so negatibon panagnonot mo ya singa ka walad maze ya agka makapaway?
Alimbawa: “Aburido ak no iisipen ko ray nayarin nagawa diad sakey ya makapa-stress ya situasyon,” so imbaga na 19 taon ya si Richard. “Nonot ak lan nonot ed satan ya situasyon ya anggad sobra lay panaburidok.”
Ibabaga na Biblia ya “say kalmadon puso et mangiiter na bilay ed laman.” (Proverbio 14:30) Balet, say panaburido et nayarin makapuy so epekto to ed laman, singa say sakit na ulo, elew, sakit na eges, tan abnormal ya peles na parok na puso.
Antoy gawaen mo no singa negatibo imbes ya positibo so epekto ed sika na panaaburidom?
No antoy nagawaan mo
Amtaen mo no kasin rasonable so panaaburidom. “Walay pandumaan na pannonot ed saray responsabilidad mo tan say sobran panaburido. Ibabaga ra ya say panaburido et singa rocking chair. Anggano ibuabom lan ibuabo itan, agka lanlamang makaalis.”—Katherine.
Say ibabaga na Biblia: “Siopad sikayo so makapangarum na sankasiko ed dukey na bilay to lapud pampapaga to?”—Mateo 6:27.
Say labay ton ibaga: No diad panaaburidom et agka lanlamang makaromog na solusyon, onarum labat itan ed problemam—odino satan so magmaliw a problemam.
Sansakey labat ya agew so isipen. “Nonot mo. Kasin say panaaburidoan mo natan et wala ni nabuas? kayari sakey bulan? kayari sakey taon? kayari limaran taon?”—Anthony.
Say ibabaga na Biblia: “Agkayon balot mapagpaga nipaakar ed ontumbok ya agew, ta wala ni ray kapagaan ed ontumbok ya agew. Magenap la ray problema ed kada agew.”—Mateo 6:34.
Say labay ton ibaga: Aliwan rasonable ya isipen iray problema ed ontumbok ya agew—ya say arum et aglanlamang nagawa.
Aralen ya awaten iray situasyon ya agmo nauman. “Say sankaabigan ya nagawaan mo et ipreparam so sarilim ed saray situasyon anggad nayarian mo, balet tandaan ya arum ya situasyon et agmo nakontrol.”—Robert.
Say ibabaga na Biblia: “Samay maples ya ombatik et agnaynay a manatalo ed lumba, . . . tan saramay makabat et agnaynay ya ontatalona, ta say panaon tan saray ag-iilaloan a nagawa et onsasabid sikaran amin.”—Eclesiastes 9:11.
Say labay ton ibaga: No maminsan et agmo nauman iray situasyon mo, balet sarag mon umanen so pakanengneng mo ed saratan.
Dapat duga so pakanengneng mo ed situasyon mo. “Kailangan kon nengnengen so interon situasyon aliwan saray detalye. Kailangan kon pilien no anto ray mas importante tan saratan so pangusaran koy biskeg ko.”—Alexis.
Say ibabaga na Biblia: “Seguroen yo komon no anto ray mas importantin bengatla.”—Filipos 1:10.
Say labay ton ibaga: Saray totoon duga so pakanengneng da ed saray panaaburidoan da et mas posiblin agnatalo na saratan.
Mitongtong ed arum. “Nen grade six ak, onsesempet ak manlapud eskuelaan ya aburidon maong tan tatakotan koy ontumbok ya agew. Ondedengel labat si Mommy’k tan Daddy’k legan kon ibabagay naliliknak. Maong labat ta wadtan ira. Makapantiwala ak ed sikara tan nibagak so amin ya labay ko. Tinmulong itan ed siak ya arapen so ontumbok ya agew.”—Marilyn.
Say ibabaga na Biblia: “Say kapagaan ed puso na too so mamapabelat ed satan, balet say maabig a salita so mamaliket ed satan.”—Proverbio 12:25.
Say labay ton ibaga: Say sakey ya ateng odino kaaro et nayarin makapangiter na suhestion no panon ya nabawasan so panaaburidom.
Manpikasi. “Say pikakasi et ontutulong ed siak lalo la no ikakasil ko itan pian narengel koy boses ko. Kanian nibabagak no antoy panaaburidoan ko imbes ya wala labat ed nonot ko. Ontutulong met itan ed siak pian na-realize ko ya mas mabiskeg si Jehova nen say panaaburidok.”—Laura.
Say ibabaga na Biblia: “Ipaawit yod [Dios] so amin a kapagaan yo, lapud iyaansakit to kayo.”—1 Pedro 5:7.
Say labay ton ibaga: Say pikakasi et gagawaen aliwan pian ondeen so nonot mo. Satan et talagan pitotongtong ed si Jehova a Dios, ya oniay impromisa to: “Agka ompapaga, ta siak so Dios mo. Pabiskegen ta ka, on, tulongan ta ka.”—Isaias 41:10.

robotstxt: allowed

filter: keep


text:
Jesus—Say Dalan, say Katuaan, say Bilay
Diad sayan libro, nabasam so detalye na impanbilay nen Jesus ya akarekord ed Biblia.
INTRODUKSION
Say Dalan, say Katuaan, say Bilay
Saray imbangat tan ginawa nen Jesus a walad Saray Ebanghelyo, et sarag dan umaney bilay mo.
SEKSION 1
Antis na Ministeryo nen Jesus
KAPITULO 1
Duaran Mensahe a Nanlapud Dios
Impasabi nen anghel Gabriel iray mensahen mairap ya panisiaan.
KAPITULO 2
Si Jesus et Pinagalangan Antis na Inkiyanak To
Panon ya pinagalangan nen Elizabet tan say lukon to si Jesus?
KAPITULO 3
Niyanak so Mangiparaan na Dalan
Kayarin apapawil so panagsalita nen Zacarias, imbaga toy importantin propesiya.
KAPITULO 4
Maria—Malukon Balet Aliwan Kasal
Kasin anisia si Jose ed si Maria nen imbaga ton sikatoy malukon, aliwan lapud arum ya laki, noagta lapud masanton espiritu?
KAPITULO 5
Inkiyanak nen Jesus—Iner tan Kapigan?
Panon tayon amta ya aliwan Disyembre 25 so inkiyanak nen Jesus?
KAPITULO 6
Say Insipan ya Ugaw
Nen inawit nen Jose tan Maria ed templo so baby nin Jesus, duaran maedad ya Israelita so nampropesiya nipaakar ed arapen to.
KAPITULO 7
Binisita na Saray Astrologo si Jesus
Akin ya say bitewen ya anengneng dad Bukig et inggiya to ra nen unaan diad managpatey ya Arin Herodes, aliwan diad si Jesus?
KAPITULO 8
Akatakas Irad Mauges ya Ari
Saray taloran propesiya ed Biblia ya mikonektaan ed Mesias et asumpal nen ugaw ni Jesus.
KAPITULO 9
Imbaleg ed Nazaret
Pigaray agagi nen Jesus?
KAPITULO 10
Nambiahe so Pamilya nen Jesus Paonlad Jerusalem
Mapagpaga si Jose tan Maria nen agda naalmoy Jesus, balet sikatoy mankelaw ta agda amta no iner so pananapan dad sikato.
KAPITULO 11
Imparaan nen Juan Bautista so Dalan
Nen linmad sikato iray Fariseo tan Saduceo, kinondena ira nen Juan. Akin?
SEKSION 2
Say Gapo na Ministeryo nen Jesus
KAPITULO 12
Nampabautismo si Jesus
Akin et binautismoan si Jesus anta anggapoy kasalanan to?
KAPITULO 13
Makaaral ed Impangarap nen Jesus ed Tukso
Say impanukso ed si Jesus et paneknek ed duaran importantin impormasyon nipaakar ed Diablo.
KAPITULO 14
Ginmapo si Jesus ya Nananap na Disipulo
Antoy akakombinsid anemiran disipulo nen Jesus ya aromog da lay Mesias?
KAPITULO 15
Unonan Milagro ya Ginawa To
Impanengneng nen Jesus ed si ina to ya say mangiganggan ed sikato et say Ama to ed tawen aliwan sikato.
KAPITULO 16
Maseseg si Jesus Parad Dugan Panagdayew
Diad Ganggan na Dios et nayarin mangaliw ed templo iray totoo na ayayep ya ibagat da, kanian akin a nampasnokan nen Jesus iray negosyante ed templo?
KAPITULO 17
Imbangat Toy Nicodemo Diad Labi
Antoy labay ya ibaga na ‘iyanak lamet’?
KAPITULO 18
Dinmakel ed si Jesus Balet Dinmaiset ed si Juan
Nan-imon iray disipulo nen Juan Bautista, balet si Juan et andi.
KAPITULO 19
Imbangat Toy Sakey a Samaritana
Walay imbaga nen Jesus ed Samaritana ya agto ni imbaga ed arum.
KAPITULO 20
Komaduan Milagro ed Cana
Diad kaarawi ya manga 26 kilometro, pinaabig nen Jesus so sakey ya ugaw.
KAPITULO 21
Diad Sinagoga ed Nazaret
Antoy imbaga nen Jesus no akin ya labay a pateyen na saray kabaleyan to?
KAPITULO 22
Nagmaliw ya Managsigay na Totoo so Apatiran Disipulo
Tinawag to ran taynan so panagsigay day sira tan igapoy sananey a klase na panagsigay.
KAPITULO 23
Saray Makapakelaw a Ginawa nen Jesus ed Capernaum
Nen pinapaway nen Jesus iray demonyo, pinatunda to ran ibagad saray totoo ya sikato so Anak na Dios. Akin?
KAPITULO 24
Pinalaknab Toy Ministeryo Tod Galilea
Linmad si Jesus iray totoo pian onabig, balet impaliwawa nen Jesus ya walay mas importantin gagala na ministeryo to.
KAPITULO 25
Maabagey Ton Pinaabig so Akating
Diad simpli balet makapanyarin kiwas, pinaneknekan nen Jesus ya talagan inar-aro to iramay papaabigen to.
KAPITULO 26
“Aperdona La ray Kasalanan Mo”
Antoy imbangat nen Jesus ya koneksion na kasalanan tan sakit?
KAPITULO 27
Tinawag Toy Mateo
Akin ya maliket ya akidungo si Jesus ed saray kabkabat a makasalanan?
KAPITULO 28
Akin ya Agnan-ayunal Iray Disipulo nen Jesus?
Angusar si Jesus na ilustrasyon nipaakar ed katat a panagkargaan pian ebatay tepet da.
KAPITULO 29
Nayari Kasi Manggaway Maabig no Sabaton?
Akin ya papasegsegangen na saray Judio si Jesus nen pinaabig toy lakin 38 taon lan mansasakit?
KAPITULO 30
Say Relasyon nen Jesus ed Ama To
Inisip na saray Judio ya ipapasen nen Jesus so sarili to ya kapantay toy Dios, balet impalinew nen Jesus ya mas atagey so Dios.
KAPITULO 31
Pan-arurot na Dawa Diad Sabaton
Akin ya tinawag nen Jesus so sarili ton “Katawan na Sabaton”?
KAPITULO 32
Anto so Unong ed Ganggan Legan na Sabaton?
Nankasakey iray mankokontraan ya Saduceo tan Fariseo lapud saksakey a gagala.
KAPITULO 33
Impakasumpal na Propesiya nen Isaias
Akin ya imbaga nen Jesus ed saramay pinaabig to ya sikatoy agda ipapakabat odino agda iyiistoryay ginawa to?
KAPITULO 34
Nampili si Jesus na Labinduan Apostol
Antoy pandumaan na apostol tan disipulo?
KAPITULO 35
Say Kabkabat ya Sermon ed Palandey
Amtaen iray manunan punto ed paliwawa nen Jesus.
KAPITULO 36
Mabiskeg so Pananisia na Senturion
Antoy ginawa na opisyal na armada ya pankelawan nen Jesus?
KAPITULO 37
Binilay nen Jesus so Anak na Balo
Atalosan na saray akatasi ed sayan milagro so kaimportantian na ginawa to.
KAPITULO 38
Walay Labay nen Juan a Naamtaan ed si Jesus
Akin et tinepet nen Juan no kasin si Jesus so Mesias? Manduaruwa kasi?
KAPITULO 39
Pakaskasi so Ag-onkiwas ya Henerasyon
Imbaga nen Jesus a diad Agew na Panangukom, mas anlemew ni so dusa na Sodoma nen say Capernaum, say syudad ya sentro na kimey to.
KAPITULO 40
Leksion ed Panamerdona
Nen imbaga nen Jesus ed biin imoral ya aperdona la ray kasalanan to, kasin ibabaga met nen Jesus ya nayari lan ag-unoren so ganggan na Dios?
KAPITULO 41
Milagro—Diad Siopan Pakayari?
Ibabaga na saray agagi nen Jesus ya aderal lay ulo to.
KAPITULO 42
Akikatunongan si Jesus ed Saray Fariseo
Anto so “tanda nen Jonas a propeta”?
KAPITULO 43
Saray Ilustrasyon Nipaakar ed Panarian
Angiter si Jesus na waloran ilustrasyon pian ipaliwaway nanduruman aspekto na Panarian na tawen.
KAPITULO 44
Pinatunda nen Jesus so Bagyo ed Dayat
Nen pinatunda nen Jesus so bagyo tan daluyon, imbangat to no antoy kipapasen na bilay no sikato lay manuley ed Panarian.
KAPITULO 45
Pakayari Sumpad Saray Demonyo
Nayari kasin onselep so dakel a demonyo ed sakey a too?
KAPITULO 46
Inmabig nen Diniwit toy Kawes nen Jesus
Impanengneng nen Jesus so pakayari tan panangabagey to ed sayan maemosyon ya situasyon.
KAPITULO 47
Abilay so Ugaw ya Bii!
Inelekan na totoo si Jesus nen imbaga ton nanaugip labat so inatey ya ugaw. Antoy amta to ya agda amta?
KAPITULO 48
Nanggaway Milagro, Balet Impulisay Anggan Diad Nazaret
Impulisay na saray taga Nazaret si Jesus, aliwan lapud panagbangat odino say milagron gagawaen to. Walay sananey ya rason.
KAPITULO 49
Nampulong ed Galilea tan Impasal To ray Apostol
Anton talagay labay ya ibaga na ‘asingger lay Panarian na tawen’?
KAPITULO 50
Akaparaan ya Manpulong Anggano Walay Panamasegsegang
Akin ya imbaga ton ombatik ira no walay panamasegsegang anta ag-ira antakot ya ompatey?
KAPITULO 51
Impamatey Diad Sakey ya Birthday
Aliketan a maong si Herodes ed insayaw nen Salome kanian insamba ton iter toy anggan anton kerewen to. Antoy makapabiglan kerew to?
KAPITULO 52
Pamakan ed Nilibo Panamegley na Pigaran Tinapay tan Sira
Talagan importante iyan milagro nen Jesus kanian nabasa ed apatiran Ebanghelyo.
KAPITULO 53
Manuley ya Nakontrol Toy Dagem tan Dayat
Antoy naaralan na saray apostol nen nanakar si Jesus ed tapew na danum tan pinadeen toy dagem?
KAPITULO 54
Jesus—Say “Tinapay na Bilay”
Akin ya nampasnokan nen Jesus iray totoo anggano nansagpot iran linmad sikato?
KAPITULO 55
Dakel so Abigla ed Imbaga nen Jesus
Dakel ya disipulo nen Jesus so abigla ed imbangat to kanian tinaynan da.
KAPITULO 56
Anton Talagay Manudutak ed Sakey a Too?
Say onloloob ed sangi to o say ompapaway ed satan?
KAPITULO 57
Pinaabig nen Jesus so Ugaw a Bii tan Telek a Laki
Akin ya ag-asakitan so bii nen inyaliling nen Jesus iray kabaleyan to ed saray oken?
KAPITULO 58
Pinarakel Toy Tinapay tan Amasakbay Nipaakar ed Lebadura
Atalosan a siansia na saray disipulo nen Jesus so lebadura ya tutukoyen to.
KAPITULO 59
Siopa so Anak na Too?
Anto ray tombok na Panarian? Siopay angusar ed saratan, tan panon?
KAPITULO 60
Say Impanguman na Itsura nen Kristo—Pakapatnagay Gloria To
Antoy makapakelkelaw ya agawa ed itsura nen Jesus? Antoy labay ya ibaga na satan?
KAPITULO 61
Pinaabig nen Jesus so Ugaw ya Aselepay Demonyo
Imbaga nen Jesus ya agda apaabig so ugaw lapud kulang so pananisia da? Siopa, say ugaw, ama, odino saray disipulo?
KAPITULO 62
Importantin Leksion ed Kapaabebaan
Saray adulton lalaki et akaaral na importantin leksion ed melag ya ugaw.
KAPITULO 63
Simbawa nen Jesus Nipaakar ed Pakagapol tan Kasalanan
Impaliwawa toy taloran mantutumbokan ya gawaen diad pangasikasoy agpantatalosan na agagi.
KAPITULO 64
Kaukolan so Mamerdona
Inusar nen Jesus so ilustrasyon nipaakar ed agmapangasin aripen pian ipanengneng ya importante ed Dios so inkamabulos tayon mamerdona ed arum.
KAPITULO 65
Manbabangat Legan ya Paonlad Jerusalem
Diad amitlon antikey ya impitongtong to, impaamta nen Jesus iray ugalin mangamper ed sakey ya ontumbok ed sikato.
KAPITULO 66
Linmad Jerusalem Parad Piesta na Saray Tabernakulo
Akin et inisip na saramay ondedengel ed si Jesus ya sikatoy aselepan na demonyo?
KAPITULO 67
“Anggapo nin Balot so Too a Nansalitan Singa Sikato”
Kontran amin ed si Jesus iray membro na atagey a korte na saray Judio, balet walay sakey ya angidepensa ed sikato.
KAPITULO 68
“Liwawa na Mundo”—Say Anak na Dios
Imbaga nen Jesus ya “say katuaan so mangibulos ed sikayo.” Manlapud anto?
KAPITULO 69
Say Ama Ra—Si Abraham Odino say Diablo?
Impaliwawa nen Jesus no panon ya nibiig iray ananak nen Abraham, tan no siopan talagay Ama to.
KAPITULO 70
Pinaabig nen Jesus so Lakin Niyanak a Bulag
Tinepet na saray disipulo no akin ya bulag iyan laki. Lapud nankasalanan? Kasin nankasalanan iray ateng to? Nandurumay reaksion na totoo nen pinaabig nen Jesus so bulag.
KAPITULO 71
Kinompronta na Saray Fariseo so Datin Bulag
Apasnokan iray Fariseo ed dugan panagkatunongan na datin bulag. Agawa may tatakotan na atateng to, sikatoy pinapaway dad sinagoga.
KAPITULO 72
Angibaki si Jesus na 70 Disipulo ya Manpulong
Diad Judea, angibaki si Jesus na 70 tan binilin to ran ipulong so Panarian. Iner so nampulongan na saray disipulo—diad saray sinagoga odino diad kaabungan na totoo?
KAPITULO 73
Samaritano ya Maaro ed Kapara Ton Too
Panon ya inusar nen Jesus so parabolo nipaakar ed Samaritanon maaro ed kapara ton too, odino “maong a Samaritano,” pian epektibon ibangat so sakey a leksion?
KAPITULO 74
Leksion Nipaakar ed Panagsangkaili tan Pikakasi
Binmisitay Jesus ed abung da di Maria tan Marta. Antoy imbangat tod sikara nipaakar ed panagsangkaili? Insan antoy imbangat tod saray disipulo to nipaakar ed pampikasi?
KAPITULO 75
Impaamta nen Jesus so Lapuan na Liket
Inebatan nen Jesus iray manaanap na lingo to, imbaga tod sikaray nipaakar ed “gamet na Dios” tan no panon ya asabian la ray Panarian na Dios. Impaamta to met no panon ya naromog na totoo so tuan liket.
KAPITULO 76
Akidungo ed Saray Fariseo
Impaamta nen Jesus so pankunkunwarin relihyoso na saray eskriba tan Fariseo. Anton ambelat ya aawiten so ipapasakbat dad totoo?
KAPITULO 77
Simbawa nen Jesus Nipaakar ed Kayamanan
Angibagay ilustrasyon si Jesus nipaakar ed mayaman ya too ya angipaalagey na mas angkabaleg iran kamalir. Anton simbawa so imbaga to lamet nipaakar ed peligro na pananap na kayaman?
KAPITULO 78
Manparaan, Matoor a Manag-asikaso!
Impanengneng nen Jesus ya importantid sikatoy espiritual ya pankaabigan na saray disipulo to. Antoy betang na manag-asikaso ed espiritualidad da? Akin et importantin maong so simbawan mansiansian akaparaan?
KAPITULO 79
No Akin ya Magano Lay Kadederal
Imbaga nen Jesus saramay sasalien ton tulongan et naderal no ag-ira magbabawi. Naaralan da kasi importantin leksion ya ibabangat nen Jesus nipaakar ed relasyon ed Dios?
KAPITULO 80
Say Maong a Managpastol tan Saray Pukokan
Iyiilustra na managpastol tan saray karnero to so panmoria nen Jesus ed saray disipulo to. Kasin nabidbir day panagbangat to tan tumboken day panangigiya to?
KAPITULO 81
Nikasakey ed Ama, Balet Aliwan Sikato so Dios
Inakusaan na arum ya kritiko si Jesus ya ipapasen toy sarili ton miparad Dios. Panon ton marundunong ya kinontra iray palson akusasyon da?
KAPITULO 82
Ministeryo nen Jesus Diad Perea
Impaliwawa nen Jesus ed saray ondedengel ed sikato no antoy kaukolan pian nilaban. Importante itan ya bilin to nensaman. Natan ey?
KAPITULO 83
Imbitasyon ed Panangan
Legan ya midudungo si Jesus ed abung na sakey a Fariseo, angiter na ilustrasyon nipaakar ed sakey ya engranden pangdem. Walay imbaga ton importantin leksion parad amin ya totoo na Dios. Anto itan?
KAPITULO 84
Panon Kaseryoso so Pagmaliw a Disipulo?
Seryoson responsabilidad so pagmaliw a disipulo na Kristo. Malinlinew so impangipaliwawa nen Jesus no antoy kaukolan. Nayarin abigla so arum ed saray magmaliw a patumbok to lapud imbaga to.
KAPITULO 85
Manliket Lapud Sakey a Magbabawin Makasalanan
Binalaw na saray Fariseo tan eskriba si Jesus lapud miuulop ed saray ordinaryon totoo. Pian ebatan ira, angiter si Jesus na saray ilustrasyon pian ipanengneng no panon ya ipapasen na Dios iray makasalanan.
KAPITULO 86
Pinmawil so Anak ya Abalang
Antoy naaralan tayo ed ilustrasyon nen Jesus nipaakar ed rebelden anak?
KAPITULO 87
Manplano—Usaren so Karunongan
Inusar nen Jesus so ilustrasyon nipaakar ed masilib tan masaol ya manag-asikaso na abung pian ibangat so sakey ya ag-inilaloan a katuaan.
KAPITULO 88
Say Mayaman a Too tan si Lazaro
Pian natalosan so parabolo nen Jesus, kaukolan a naamtaan no siopay irerepresenta na duaran manunan karakter.
KAPITULO 89
Nambangat ed Perea Sanen Paonlad Judea
Indanet to so kualidad a makatulong ed sikatayo a mamerdona anggan ed saramay aminpiga lan nankasalanan ed sikatayo.
KAPITULO 90
Say “Kioli tan say Bilay”
Antoy labay ya ibaga nen Jesus sanen inkuan ton saray mangipapatnag na pananisia ed sikato et “aglan balot ompatey”?
KAPITULO 91
Apaoli si Lazaro
Duaran manunan aspekto na sayan ebento no akin a sayan milagro et agniburi na saray onsusumpad si Jesus.
KAPITULO 92
Samplora so Pinaabig—Sakey so Akisalamat
Aliwan si Jesus labat so akisalamatan na apaabig a too, noagta pati say Dios.
KAPITULO 93
Omparungtal so Anak na Too
Akin a singa kirmat so kiparungtal na Kristo?
KAPITULO 94
Duaran Importantin Kakaukolanen—Pikakasi tan Kapaabebaan
Diad ilustrasyon nen Jesus nipaakar ed mauges a huis tan say abalon bii, indanet toy kaimportantian na sakey a kualidad.
KAPITULO 95
Diborsyo tan Panangaro ed Ugugaw
Baleg so pidumaan na panmoria nen Jesus ed panmoria na saray disipulo to ed saray ugugaw. Akin?
KAPITULO 96
Inebatan nen Jesus so Mayaman a Manuley
Akin ya imbaga nen Jesus a mainomay nin onlabot ed abot na dagum so sakey a kamelyo nen say pakaloob na sakey a mayaman a too ed Panarian na Dios?
KAPITULO 97
Saray Komikimey ed Kaubasan
Panon a magmaliw ya unor so unaan tan magmaliw ya unaan so unor?
KAPITULO 98
Pinilalek Lamet na Saray Apostol so Inkaprominente
Kinmerew na espisyal a posisyon ed Panarian si Santiago tan Juan, balet agda bukbukor.
KAPITULO 99
Tinulongan Toy Duaran Bulag tan si Zaqueo
Panon tayon pantunosan iray singa mankontraan a salaysay ed Biblia nipaakar ed impamaabig nen Jesus ed sakey a bulag diad asingger ed Jerico?
KAPITULO 100
Say Ilustrasyon To Nipaakar ed Samploran Mina
Antoy labay ya ibaga nen Jesus sanen inkuan to: “Balang sakey a walaan et naikdan ni na dakel, balet samay andian, anggan say walad sikato et alaen ni”?
SEKSION 6
Sampot a Parte na Ministeryo nen Jesus
KAPITULO 101
Pangdem ed Abung nen Simon diad Betania
Walay ginawa nen Maria ya agi nen Lazaro a nansengegay isyu, balet sikatoy indepensa nen Jesus.
KAPITULO 102
Linmoob ed Jerusalem so Ari ya Akalugan ed Asno
Sinumpal to so propesiyan nipasakbay la ed apalabas a liman lasus a taon.
KAPITULO 103
Alinisan Lamet so Templo
Saray manlalako ed Jerusalem et singa met legal ya mannenegosyo, kanian akin ya tinawag ira nen Jesus ya matatakew?
KAPITULO 104
Kasin Ipanengneng na Saray Judio so Pananisia?
Wala kasi pandumaan na panisiad si Jesus tan ikiwas lapud satan?
KAPITULO 105
Inusar so Kiew ya Igos Pian Manbangat Nipaakar ed Pananisia
Imbangat nen Jesus ed saray disipulo to so pakayari na pananisia tan impaliwawa to no akin ya impulisay na Dios so bansan Israel.
KAPITULO 106
Duaran Ilustrasyon Nipaakar ed Kaubasan
Amtaen no antoy labay ya ibaga na saray parabolo na laki ya ingganggan to ray anak ton mankimey ed kaubasan to tan say laki ya impaabang toy kaubasan to ed mauges iran tomatanem.
KAPITULO 107
Impatawag na Ari Iramay Inimbitaan ed Bansal
Say parabolo nen Jesus et sakey a propesiya.
KAPITULO 108
Ag-apatitan si Jesus
Ag-akasel ed imbaga to iray Fariseo, insan saray Saduceo, anggad nankakasakey la iray onkokontrad sikato.
KAPITULO 109
Ag-impangaprobad Saray Onkokontran Relihyon
Akin ya agkinonsenti nen Jesus so pankunkunwari na saray relihyon?
KAPITULO 110
Sampot ya Agew nen Jesus Diad Templo
Inusar toy alimbawa na pobrin balo pian mangibangat na importantin leksion.
KAPITULO 111
Nantepet na Tanda Iray Apostol
Say propesiya to et walaan na unaan a kasumpalan legan na inmunan siglo. Wala met kasi kasumpalan to diad arapen ya mas baleg?
KAPITULO 112
Leksion ed Pagmaliw ya Alerto—Saray Mamarikit
Kasin imbangat nen Jesus ya kapaldua ed saray disipulo to so magmaliw ya makulangkulang tan say kapaldua et makabat?
KAPITULO 113
Leksion ed Pagmaliw ya Makuli—Saray Talento
Ipapaliwawa na parabolo nen Jesus irayan salita: “Balang sakey a walaan et naikdan ni na dakel.”
KAPITULO 114
Diad Isabi na Kristo Ukomen to ray Karnero tan Kanding
Angusar si Jesus na makapainteres ya ilustrasyon pian ipaliwaway basiyan na andi-angga a pangukom.
KAPITULO 115
Asingger Lay Sampot a Paskua nen Jesus
Akin ya eksakton 30 pirason pilak so nampaknaan na saray lider na relihyon ya ibayar ed si Judas pian traidoren si Jesus?
KAPITULO 116
Imbangat Toy Inkamapaabeba Diad Sampot a Paskua
Abigla iray apostol nen ginawa toy kimey na sakey ya aripen.
KAPITULO 117
Say Pangdem na Katawan
Inggapo nen Jesus so memoryal ya nepeg a gawaen na saray patumbok to kada taon diad Nisan 14.
KAPITULO 118
Sangsangan no Siopay Manunaan
Alingwanan la na saray apostol so imbangat nen Jesus nen asasakbay ed saman ya labi.
KAPITULO 119
Jesus—Say Dalan, say Katuaan, say Bilay
Imbangat nen Jesus so mapuersan katuaan no panon a makaasingger ed Dios.
KAPITULO 120
Manbubunga Bilang Sanga tan Kakaaro nen Jesus
Panon a “manbunga” iray disipulo nen Jesus?
KAPITULO 121
“Manpakpel Kayo! Tinalok so Mundo”
Panon a tinalo nen Jesus so mundo no sikatoy pinatey na mundo?
KAPITULO 122
Sampot a Pikakasi nen Jesus ed Tagey a Kuarto
Impalinew to a wala ni mas importantin agawaan to nen say pangiliktar ed totoo.
KAPITULO 123
Nampikasi Sanen Pinasyay Ermen To
Akin et impikasi nen Jesus: “Ekal mod siak iyan kopa”? Kasin onaatras la ed betang to ya ompatey bilang dondon?
KAPITULO 124
Inyawat tan Inerel si Kristo
Aromog nen Judas si Jesus anggan pegley-labi la.
KAPITULO 125
Inyakar si Jesus ed si Anas, Insan Diad si Caifas
Say impanbista ed si Jesus et panamikewet ed hustisya.
KAPITULO 126
Imburi Diad Abung nen Caifas
Panon a si Pedro, a sakey a toon walaay pananisia tan debosyon, et imbeneg ton tampol si Jesus?
KAPITULO 127
Binista na Sanhedrin, Insan Inawit ed si Pilato
Impatnag na saray Judion lider na relihyon so tuan intension da.
KAPITULO 128
Anggapoy Aromog nen Pilato tan Herodes a Kasalanan To
Akin ya impaiyakar nen Pilato si Jesus pian ukomen nen Herodes? Kasin anggapoy autoridad nen Pilato a mangukom ed si Jesus?
KAPITULO 129
Imbaga nen Pilato: “Nia so Too!”
Anggan si Pilato et binidbir to ray makapadinayew a kualidad ya impatnag nen Jesus.
KAPITULO 130
Inyawat tan Inyakar si Jesus Pian Pateyen
Akin ya imbaga nen Jesus ed saray maneermen a bibii a say akisan da et aliwan sikato noag say sarili ra tan saray anak da?
KAPITULO 131
Impasak ed Poste so Anggapoy Kasalanan ya Ari
Walay insipan nen Jesus a nagawa nid arapen diad samay sakey a kriminal ya impasak ed abay to.
KAPITULO 132
“Tua a Sayan Too et Anak na Dios”
Saksakey so papaneknekan na mamilagron bilunget legay kaagwan, yegyeg, tan inkapilat na kurtina ed templo.
KAPITULO 133
Imparaan tan Imponpon so Bangkay nen Jesus
Akin et kaukolan ya iponpon a tampol so bangkay nen Jesus antis ya onselek so agew?
KAPITULO 134
Anggapoy Karga na Lubok, Lapud Mabilay si Jesus!
Kayarin apaoli si Jesus, sikatoy nampanengneng ya unona ed sakey a biin disipulo imbes a diad saray apostol.
KAPITULO 135
Nampanengneng ed Dakel so Pinaolin Jesus
Panon ya pinaneknekan nen Jesus ed saray disipulo to a sikatoy pinaoli?
KAPITULO 136
Diad Gilig na Dayat na Galilea
Amitlon pinanonotan si Pedro no panon ton paneknekan so panangaro tod si Jesus.
KAPITULO 137
Anengneng na Nilasus Antis na Pentecostes
Kayari inkioli nen Jesus tan antis a sinmegep ed tawen, aminpiga ton indanet ed saray disipulo to no antoy awaten da tan no panon dan usaren itan.
KAPITULO 138
Si Kristo et Walad Nikawanan na Dios
Antoy gawaen nen Jesus legan ton aalagaren so panaon na ikiwas to sumpad kakabusol to?
KAPITULO 139
Ipawil nen Jesus so Paraiso tan Sumpalen Toy Kimey To
Dakel ni gawaen to antis ton ipalima so Panarian ed Dios tan Ama to.
Pian Naalig si Jesus, Magmaliw ya . . .
Aminpigan impanengneng nen Jesus so waloran kualidad legay impanbilay tod dalin.
Indese na Saray Teksto
Usaren iyan indese pian naanap ed libro no anto ran bersikulo ed Ebanghelyo so aaralen.
Indese na Saray Ilustrasyon (Parabolo)
Anapen so kapitulo ed sayan libro ya impaliwawa iray ilustrasyon nen Jesus.
Pigaran Propesiya Nipaakar ed Mesias
Nengnengen iray pigaran propesiyad Biblia ya asumpal ed si Jesus ya mamapaneknek a sikato so Mesias, tan nengnengen no anton kapitulo ed sayan libro so pakabasaan ed satan.
Saray Lugar ya Nanayaman tan Nambangatan nen Jesus
Ipapanengneng na sayan mapa iray lugar ya nakar nen Jesus legan na ministeryo to.


text:
Manalwar ed Saray Pilalek na Puso
“Say puso manamalingo alabas nen saray amin a bengatla, et sikato so mapalalo a mauges,” so kuan na Biblia. (Jer. 17:9) No walay pipilaleken na puso tayo, agta manggawa tayoy paraan pian napenek itan?
Papasakbayan itayo na Biblia: “Say puso so panlalapuan na saray mauges a panagkatunongan, panagpatey, pikakalugoran, pilalawanan, panagtakew, palson panagtasi, panag-ayew.” (Mat. 15:19) Nayari itayon napalikdo na piguratibon puso tayo tan ipilit a duga so ginawa tayo anggan ag-itan mitunosan ed linawa na Dios. Insan ti’ labat magbabawi no akagawa tayo lay lingo. Antoy makatulong ed sikatayon naamtaan iray pilalek na puso tayo antis tayon makagaway aliwa?
PANON MON NAAMTAAN IRAY PILALEK MO?
Inagew-agew a basaen so Biblia tan dalepdepen so ibabaga na satan.
“Say salita na Dios et mabilay tan mabisbiskeg tan mas makdem nen say dinanman ya espadan duaray-tarem tan ontalos anggad pansianen to so kamarerwa tan espiritu,” so insulat nen apostol Pablo. Say mensahe na Dios a walad Biblia et “nibiig to iray kanonotan tan getma na puso.” (Heb. 4:12) Talagan makatulong so pangusisad sarili tayo panamegley na Kasulatan pian naamtaan iray pilalek na puso tayo. Importante sirin a basaen tayon inagew-agew so Biblia tan dalepdepen so ibabaga na satan pian naamtaan tayoy panmoria nen Jehova!
No awaten tayoy simbawa tan iyaplika iray prinsipyo na Biblia, nipasal so konsiensia tayo—say “mantatasi” ed sikatayo. (Roma 9:1) Napaliisan tayon ipilit ya duga so aliwa no unoren tayoy ibabaga na konsiensia tayo. Ontan met, wala ray alimbawa ed Biblia ya onkanan “pasakbay ed sikatayo.” (1 Cor. 10:11) Makatulong iraya pian agtayo makagaway lingo. Antoy nepeg tayon gawaen?
Manpikasi ed Dios pian naamtaan iray pilalek na pusom.
Si Jehova so ‘manguusisa ed puso’ tayo. (1 Awa. 29:17, NW) Sikatoy “babaleg nen say kapusoan tayo tan amta to so amin a bengatla.” (1 Juan 3:20) Agbalot napalikdo so Dios. No ipikasi tayo iray problema, nalilikna, tan pilalek tayod si Jehova, tulongan to itayon naamtaan iray getma na puso tayo. Sarag tayo ni ingen ya kerewen ed Dios a ‘palsaen ed loob tayo so sakey a malinis a puso.’ (Sal. 51:10) Agtayo sirin ibabaliwala so pampikasi pian naamtaan tayo iray pilalek na puso tayo.
Ondengel ya maong ed saray aral.
Ontulong so idengel a maong ed saray aral pian nausisa tayoy puso tayo. Anggaman aliwan balon naynay so narerengel ed saray aral, no onatendi tayo, mas natalosan tayo iray prinsipyo na Biblia tan makaawat tayoy importante iran panonot ya ontulong pian natebek so pilalek na puso tayo. Saray komento na agagi et importante met pian nawalaan tayoy malinis a puso. (Uli. 27:17) Makapuy no isian tayoy sarili tayo imbes a milimog komon ed agagi. Nayarin manresulta iyad ‘pananap ed dili tayon pilalek.’ (Uli. 18:1) Kanian maabig no itepet tayod sarili tayo, ‘Kasin regular ak ya miaaral tan ondedengel ak ya maong?’—Heb. 10:24, 25.
PANON KAN NAPALIKDO NA PUSOM?
Sarag itayon palikdoen na puso tayo ed nanduruman paraan. Pantongtongan tayoy apatira ed saraya: say pampilalek ed materyal iran bengatla, panag-inum na alak, pampili na saray kaulop, tan panligliwaan.
Say pampilalek ed materyal iran bengatla.
Normal labat ya peneken tayoy pisikal a pankaukolan tayo. Balet, pinasakbayan itayo nen Jesus nipaakar ed alablabas a pampilalek ed materyal. Diad sakey ed saray ilustrasyon to, insalaysay toy nipaakar ed sakey a mayaman a laki ya apano iray kamalir to. Kanian anggapo lay napantiponan tod arum a naani to. Inggeba to iray kamalir to tan angipaalagey na mas angkakabaleg. Inkuan to: “Ditan so pantiponan ko ed amin ya ilik ko tan amin a maabig a bengatla a kayarian ko; et ikuan ko ed kamarerwak: ‘Kamarerwa, dakel la iray maong a bengatlan atipon mo parad dakel a taon kanian manpainawa ka, mangan ka, oninum ka, manliket ka.’” Balet, alingwanan na sayan mayaman a laki iyan katuaan: Nayarin sikatoy ompatey ed saman a labi.—Luc. 12:16-20.
Legan itayon ontatatken, nayarin mas mapaga tayod pantipon na materyal pian walay nausar tayo no maedad ti’ la. Ompan isipen tayon ayos labat so pan-overtime anggano aral odino paulyan tayo la ray responsabilidad tayod kongregasyon. Agta kaukolan tayoy manalwar ed onian panag-isip? Odino sakey tayo nin kalangweran tan amta tayon anggapo lay arum a sankaabigan noag say pampayunir. Balet, isipen tayo kasin kaukolan tayo ni mantipon na kuarta insan tayo manpayunir? Agta natan lay panaon ya gawaen tayoy anggaay nayarian tayon manlingkor ed Dios? Agtayo amta no kasin mabilay ti’ ni nabuas.
Say panag-inum na alak.
“Agka magmamaliw a sakey ed saramay mainum na alak,” so inkuan na Biblia. (Pro. 23:20, NW) No say sakey a too et anap-anapen toy alak, nayarin irason ton ayos labat so mabetbet ya iyinum na alak. Nayarin ibaga ton oniinum pian na-relaks, aliwan pian manbuek. No ontan so rason tayo, ompan kaukolan tayo lan matua ya surien so pilalek na puso tayo.
Saray pipilien tayon kaulop.
Siempre, agtayo napaliisan so makapiulop ed saray agmananisia—singa diad eskuelaan, trabaho, tan sano manpupulong. Balet duma la no lanang ti’ lan miuulop ed sikara tan magmamaliw tayo la ran maapit a kaaro. Kasin irason tayon maong met so ugali da? Ipapasakbay na Biblia: “Agkayo palilingo. Say piulop ed mauges et maneral ed maong iran ugali.” (1 Cor. 15:33) No nakontamina na anggan daiset a samal so malinis a danum, say pikaaro sirin ed saray agmananisia et nayarin mankontamina met ed espiritualidad tayo tan naalig tayo iray panmoria, panangawes, panagsalita, tan ugali da.
No antoy pipilien tayon panligliwaan.
Dakel la ray modernon kagawaan, kanian maininomay tayoy makalmo na nanduruman klase na panligliwaan, a maslak et agmanepeg parad sakey a Kristiano. Insulat nen Pablo: “Amin a klase na karutakan odino inkaagum et agkomon anggan nabitla ed limog yo.” (Efe. 5:3) Panon to no kuestionable la ray babantayan odino dedengelen tayo? Ompan irason tayon kaukolan met na amin so manrelaks o manliket, tan desisyon la itan na sakey. Balet, komon ta ipapuso tayoy simbawa nen Pablo tan agtayo onnenengneng tan ondedengel ed saray bengatlan marutak.
SARAG TAYOY MANGUMAN
No bilang ta apalikdo ti’ la na puso tayo tan niyugali tayo lan ipilit ya duga so aliwan kagagawa, sarag tayoy manguman. (Efe. 4:22-24) Pantongtongan tayoy duaran alimbawa.
Kaukolan nen Miguel * ya umanen so panmoria to nipaakar ed materyal. Oniay imbaga to: “Siak, si asawak, tan anako et nanayam ed bansan mahilig ed sankabaloan iran gadyet tan komportablen panagbilay. Walay panaon a nagmaliw ak ya busy ed trabaho pian nasaliw so amin a labay mi, tan inisip kon agak magmaliw a materyalistiko. Balet ta amoriak ya agmanampot so pananap ed saraya. Impikasik ed si Jehova iyan panmoriak tan pilalek na pusok. Imbagak ya bilang pamilya et sikatoy labay min sigpot a panlingkoran. Pinasimpli mi bilay mi tan nanlingkor ed lugar a baleg so pankaukolan. Ag-abayag, akapanpayunir kami. Apaneknekan min agkaukolay dakel a materyal pian magmaliw a maliket.”
Ipapanengneng na eksperiensya nen Lee a say matuan pangusisad sarili so ontulong pian napaliisay mauges ya kaulop. Oniay imbaga to: “Lapud trabahok, lanang ak ya makakapiulop ed saray supplier a manlalapud arum iran bansa. Amtak ya dakel so inuman ed saraman a miting, balet talagan mani-enjoy ak ya onatendi ed saraman. Mabetbet ak ya nabubuek insan ko lanlamang pagbabawian. Kaukolan kon matuan usisaen so pusok. Akatulong so simbawa na Salitay Dios tan bilin na saray elder pian namoriak a saray pikakaaroan ko et totoon agmangaarod si Jehova. Natan, anggad posible et diad teleponok la kakatongtongen iray supplier ko tan lilimitaan ko met lay minengnengan ed sikara.”
Nepeg a matuan usisaen so sarili tayo tan amtaen iray pilalek na puso tayo. No gawaen tayo iya, kaukolan tayon kerewey tulong nen Jehova diad pikakasi, tandaan ya “amta to so saray iyaamot na puso” tayo. (Sal. 44:21) Inter to met so Salita to ya onkana bilang pinagka-espiho tayo. (Sant. 1:22-25) Importante met iray panonot tan simbawa ya naaawat tayod saray aral tan publikasyon tayo. Lapud saraya, naprotektaan tayoy puso tayo tan lawas itayon makapanggaway duga.
^ par. 18 Sinalatan iray ngaran.


text:
Panangimatalek na Responsabilidad—Akin tan Panon?
Panangimatalek na Responsabilidad—Akin tan Panon?
ANGGAN sanen agni apalsa so planetan Dalin, mangimamatalek lay Jehova na saray responsabilidad ed arum. Pinalsa toy bogbogtong ya Anak to, insan to tinuro pian magmaliw ya “uloen a komikimey” sanen ginawa To so uniberso. (Uli. 8:22, 23, 30; Juan 1:3) Sanen pinalsa to so inmunan sanasawa, inkuan to’d sikaran ‘makmakan tan patuloken da so dalin.’ (Gen. 1:28) Ingganggan met ira na Manamalsa a gawaen dan Paraiso so interon dalin, a singa say Eden. On, nanlapula’d gapo, say panangimatalek na responsabilidad et napatnagan la ed organisasyon nen Jehova.
Anto ta so kabaliksan na panangimatalek na responsabilidad? Akin et nepeg ya imatalek na saray mamatatken ed arum so pigaran kimey diad kongregasyon, tan panon dan nagawaan itan?
Anto so Panangimatalek na Responsabilidad?
Say panangimatalek na responsabilidad et kabaliksan toy pangipudir, pangiter, odino pangipabtang na autoridad. Kanian lalanoren na satan so pangibiang ed arum pian nasumpal so sakey a kimey. Labay ya ibaga na satan sirin ya inabang na sakey so autoridad to ed arum.
Iilaloan tayo a saramay angimatalekan na responsabilidad diad kongregasyon et gawaen day asainmin da, ireport no anto lay asumpal, tan ontupleg ed samay angiter na responsabilidad ed sikara. Balet siansian ni a samay agin angipiya ed satan ya asainmin so manunan walaan na responsabilidad. Kaukolan a seguradoen ton nagagawaan so kimey tan no nakaukolan et simbawaen to imay angipabtangan na kimey. Balet, ompan nitepet na arum, ‘Akin et kaukolan mo nin imatalek so responsabilidad ed arum no sarag mo met a gawaen itan?’
Akin et Kaukolan Itan?
Isip mo pay impamalsa nen Jehova ed bogbogtong ya Anak to tan ed impangimatalek to ed kimey a panamalsa. On, “dia ed sikato apalesa so amin a bengatla, dia ed katawenan tan tapew na dalin, saray bengatla a nanengneng tan bengabengatlan agnanengneng.” (Col. 1:16) Sarag pan gawaen a bukor na Manamalsa so amin a bengatla, ingen ta labay ton naeksperiensya met na Anak to so liket ed mabungan panagkimey. (Uli. 8:31) Lapud saya et lalon akabat na Anak iray kalidad na Dios. Sirin et inusar na Ama itan a pankanawnawa pian nipasal so bogbogtong ya Anak to.
Sanen wadiad dalin si Jesu-Kristo, inalig toy Ama to diad impangimatalek toy responsabilidad ed arum. Aliwan pinsanan so impangipasal to’d saray disipulo to. Singa bilang, imbaki toy 12 apostol tan diad saginonor et saray 70 nin disipulo pian idaulo so panagpulong. (Luc. 9:1-6; 10:1-7) Kanian sanen sinmabi si Jesus ed saramay pasen a nampulongan da, wala lay amta na saray totoo diman nipaakar ed katuaan tan kaukolan to labat lan bayuboan itan. Sanen onsegep la’d tawen si Jesus, inmatalek to ed saray nipasal lan disipulo to iray mas ambelat a responsabilidad, laktip lay sankamundoan a panagpulong.—Mat. 24:45-47; Gawa 1:8.
Say panangimatalek na responsabilidad tan panangipasal et nagmaliw a kabiangan la na pakabidbiran na Kristianon kongregasyon. Oniay imbaga nen apostol Pablo ed si Timoteo: “Saray bengatla . . . so imatalek mo ed saray totoo a matoor, a sikara so manepeg a mangibangat met ed saray arum.” (2 Tim. 2:2) On, nepeg a mangipasal iray eksperiensyado, tan saray impasal da et mangipasal met ed arum.
Sano imatalek na sakey a matatken so pigaran kimey to ed arum, inanabang to ed sikara so maliket a pribilehyon manbangat tan manpastol. Bibidbiren na saray mamatatken a limitado so nagawaan na too. Lapud satan, lalon walaan ira na rason a patulongan ed arum pian manakbat na saray responsabilidad diad kongregasyon. Inkuan na Biblia: “[Diad] saray mapaabeba wala so kakabatan.” (Uli. 11:2) Say toon mapaabeba et amta to iray limitasyon to. No gawaen mon bukor so amin a kimey, nabanalan ka tan ompan anggapo lay panaon mo ed pamilyam. Makabat sirin so panginabang na responsabilidad ed arum. Alaen tayo pan alimbawa so coordinator na ulop na saray mamatatken. Nayarin iyasain to’d arum a mamatatken so pan-audit ed kuenta na kongregasyon. Lapud satan ya asainmin da, magmaliw iran pamilyar ed pakakausaray pundo na kongregasyon.
Napaaligwas na saramay angimatalekan na responsabilidad so abilidad da tan naaruman so eksperiensya ra. Pankanawnawa met la’d satan na samay angiter na responsabilidad a naobserbaan so abilidad na saramay angimatalekan to. Kanian no ikdan na mamatatken iray agagin lalaki na matukoy iran kimey ed kongregasyon, ‘nasali da nin unona’ irayan prospektibon ministeryal a lingkor.—1 Tim. 3:10.
Ontan met, nipanengneng na mamatatken so panagmatalek da ed arum no pabtangan da ira na kimey. Impasal nen Pablo si Timoteo ed panagmisionero, tan sikatoy kaib-iba to ed satan a kimey. Kanian nagmaliw iran maapit a sankaaro. Tinawag ni ingen nen Pablo si Timoteo ya “ana’ko ed pananisia.” (1 Tim. 1:2) Mipadpara, nagmaliw met a maap-apit so relasyon nen Jehova tan Jesus legan a saniba iran mankikimey diad impamalsa na amin nin bengatla. Ontan met ed saray mamatatken, no imatalek day kimey ed arum, napaapit so liknaan da’d saratan.
No Akin a Masuyat so Arum
Walaray mamatatken a masuyat a mangiter na responsabilidad ed arum, anggaman amta ran walaray pankaabigan na satan. Nayarin momoriaen dan singa nababawasan so autoridad da. Ompan iisipen dan kaukolan a lawas dan kontrolado so amin a bengatla. Balet no imanoen tayo imay ginawa nen Jesus antis ton sinmegep ed tawen, inikdan to iray disipulo to na ambelat a responsabilidad. Binidbir to ni ingen a mas dakel so nagawaan da nen say agawaan to!—Mat. 28:19, 20; Juan 14:12.
Nayarin walaray mamatatken ya angiter na responsabilidad ed arum balet ta agda agustoay resulta. Isipen da laingen a mas maong tan mas maples no sikara lay nanggawa. Balet imanoen pay alimbawa nen Pablo. Amta toy bentaha na pangiter na responsabilidad ed arum, balet ta amta to met ya aliwan amin ed saray impasal to et nagawaan day kimey unong ed iilaloan to. Diad samay inmunan impanbaroy to bilang misionero, impasal to so sakey a kalangweran a manngaran na Marcos. Talagan adismayan maong si Pablo sanen tinaynan nen Marcos so asainmin to tan sinmempet. (Gawa 13:13; 15:37, 38) Anggaman ontan so agawa, siansia nin angipasal si Pablo na arum. Unong a nikuan la niman, impila toy kalangweran a Timoteo ed impanbaroy to. Sanen sarag la nen Timoteo so manakbat na ambelat a responsabilidad, sikatoy intilak nen Pablo ed Efeso. Tan inmatalek to’d si Timoteo so autoridad a mamili na saray manangasikaso tan ministeryal a lingkor ed kongregasyon.—1 Tim. 1:3; 3:1-10, 12, 13; 5:22.
Mipadpara, agto labay ya ibagan ontunda la ray mamatatken natan a mangipasal na agagin lalaki, lapu labat ta walay sakey ya akadismayaan da. Maabig tan importante so manmatalek tan mangipasal ed arum. Balet, antoray nepeg a nodnonoten na mamatatken sano walay imamatalek dan responsabilidad?
No Panon so Panangimatalek na Responsabilidad
Diad pangimatalek na saray responsabilidad, ikonsidera iray kualipikasyon na agagin nononoten yon irekomenda. Sanen niwalay pankaukolan a mangibunog na saray tagano ed Jerusalem, amili iray apostol na ‘pitoran lalaki a napno na espiritu tan kakabatan.’ (Gawa 6:3) No say pangiteran yo na kimey et agni kualipikado, natural labat ya agto nasarag itan. Kanian ikdan yo nin unona na angkelag iran kimey. Sano naobserbaan yon sarag to la, nayarin ikdan lay kaaruman a responsabilidad.
Balet ta aliwa labat lan satan so ikonsidera, ta nanduruma so personalidad, abilidad, tan eksperiensya na balang sakey. Inanga-angay na sakey ya agin makaaro tan maimis so magmaliw ya attendant. Bangta say sakey ya agin mauksoy tan sistematiko et nayarin magmaliw a katulongan na sekretaryo. No say sakey ya agin bii et marunong ed panag-dekorasyon, nayarin sikatoy pabtangan a mandekora parad Memoryal.
Sano mangipapabtang, ipalinew no antoray iilaloan. Antis ya imbaki nen Juan a Managbautismo iray babangatan to ed si Jesus, impaliwawa to no antoy labay ton naamtaan tan no antoy ibaga ra. (Luc. 7:18-20) Balet sanen ingganggan nen Jesus iray babangatan to a manipon ed akeran tagano a mamilagro ton intarya, pinaulyanan to la ra no panon dan gawaen itan. (Juan 6:12, 13) Sirin, say pangiter na instruksion et akadependin tuloy ed klase na trabaho tan kualipikasyon na angipiyaan. Kaukolan ya amta na samay angiter tan angiteran na trabaho no antoray iilaloan a pansumpalan na kimey tan no kaunongan kabetbet ya ipaamta na samay angiteran iray nagagawaan to. Nepeg ya amta ran dua no antoray nadesisyonan a bukor na samay angipiyaan. No kaukolan a sumpalen so sakey a kimey ed espisipikon petsa, mas marakep no pantongtongan tan pampaknaan itan, imbes ya ipaskar labat.
Ikday pundo, kagawaan, tan tulong imay angipiyaan yoy kimey sano kaukolan to itan. Makatulong met no ipaamta ed arum itan ya uksoyan. Sanen inmatalek nen Jesus ed si Pedro iray “tumbok na panariay tawen,” mandengdengel iray arum a disipulo. (Mat. 16:13-19) Ontan met, walaray pankanawnawan mas maabig no naamtaan na kongregasyon no siopa so angimatalekan na sakey a kimey.
Kaukolan met so panalwar. No gagawaen yo lanlamang imay kimey ya impalima yo la’d arum, singa yo ibabagan, “Agta ka panmamatalkan.” Tua a no maminsan, say resulta et aliwan samay mismon iilaloan yo. Ingen, no abuloyan yo labat imay agin inikdan na responsabilidad, seguradon sikatoy makaaral tan nawalaan na kompiyansa. Natural, agkabaliksan na saya ya anggapo lay pibabali yo ed no panon ton gawaey kimey to. Anggaman inikdan nen Jehova so Anak to na betang ed kimey a panamalsa, siansia nin agto pinaulyan so Anak to. Oniay inkuan to ed Uloen a Komikimey: “Manggawa ta na too a kaulibay na indengan ta.” (Gen. 1:26, NW) Kanian diad salita tan gawa, suportaan tan komendaan so pansasagpot na samay agin angimatalkan. Makatulong ed sikato so panrepaso yo ed saray agawaan to la. No bilang ta aliway panggagawa to ed sakey a kimey, simbawa yo labat tan tulongan yo. Tandaan yon say manunan makanresponsabilidad ed satan et sikayo ya angipabtang.—Luc. 12:48.
Dakel so agunggonaan sanen pinabtangan ira na mamatatken na kimey diad kongregasyon. Sarayan mamatatken et talagan malabay ya ontulong ed sikara. Bilang panangalig ed si Jehova, kaukolan ya aralen na amin a mamatatken no akin tan no panon ya imatalek so responsabilidad.
[Kahon ed pahina 29]
SAY PANANGIMATALEK ET
• paraan pian nalikna met na arum so liket ed pankikimey
• paraan pian mas dakel so nagawaan
• pakapatnagan na kakabatan tan kapaabebaan
• paraan pian nipasal so arum
• paraan pian nipanengneng so kompiyansa ed arum
[Kahon ed pahina 30]
NO PANON SO PANGIMATALEK
• Mamili na matukoy ya indibidual parad sakey a kimey
• Ipalinew so kimey/mitalosan
• Ipaliwawa no antoy nepeg a nasumpal
• Itarya iray nakaukolan
• Magmaliw ya interesado ed kimey, tan ibalikas so kompiyansa yo
• Agyo lilingwanan a sikayoy manunan makanresponsabilidad
[Saray litrato ed pahina 31]
Kabiangan ed panangimatalek so pangiyasain na kimey tan pansubaybay ed saray nagagawaan


text:
KAHON 2A
No Panon ya Talosan Iray Propesiya nen Ezequiel
ANTO SO PROPESIYA?
Diad Biblia, say Hebreon salita ya na·vaʼʹ, ya impatalos a “manpropesiya,” et manunan ontutukoy ed pangiyabawag na mensahe, panangukom, bangat nipaakar ed moral, odino ganggan ya nanlapud Dios. Nayarin ontukoy met itan ed pangipasabi ed imbaga na Dios ya nagawad arapen. Kaibad saray propesiya nen Ezequiel irayan amin ya klase na mensahe ya nanlapud Dios.—Eze. 3:10, 11; 11:4-8; 14:6, 7; 37:9, 10; 38:1-4.
PARAAN NA IMPANGIPASABI
PASINGAWEY
ILUSTRASYON
PANANGIYAKTO
Karga na libro na Ezequiel iray pasingawey, ilustrasyon, parabolo, tan panangiyakto ed saray propesiya.
KASUMPALAN
No maminsan, saray propesiya ya imbaga nen Ezequiel et aliwa labat ya sakey so kasumpalan to. Singa bilang, saray propesiya nipaakar ed panangipawil et walaay limitadon kasumpalan nen pinmawil iray totoo na Dios ed Insipan a Dalin. Balet naaralan tayod Kapitulo 9 na sayan publikasyon ya dakel ed saratan ya propesiya et nasusumpal natan tan nasumpal met diad arapen.
Diad apalabas, pigarad saray detalye na propesiya nen Ezequiel so impasen tayon basiyan na tipiko tan antitipiko ya kasumpalan. Balet diad sayan publikasyon, agtayo deskribien iray totoo, bengatla, pasen, odino agawa bilang tipiko ya walay isisimbolo dan antitipiko ed sayan panaon tayo, puera labat no walay malinew ya basiyan ed Kasulatan. * Imbes, manpokus tayo ed mas baleg ya kasumpalan na dakel ed saray propesiya nen Ezequiel. Nengnengen tayo met iray naaralan tayod saray mensahe nen Ezequiel, pati ed saray binitla ton totoo, pasen, tan agawa.
^ par. 12 Pian natalosan so nipaakar ed saray tipiko tan antitipiko, nengnengen so Say Panag-bantayan, Marso 15, 2015, p. 9-11, par. 7-12; tan “Tepetepet na Saray Manbabasa,” p. 17-18 diad satan ya isyu.


text:
7
1 Mampablyen kon bubsat, nipangako' ti kontamo kanya' anaod nin ringgasan tamoynay kukadiryan tamo mangibwat sa pagkakasalanan sa gawa'-gawa' tan sa pangingisip, ket ipamuspusan tamoynay magkabyay nin silili'mo konan Dios, angga li' nin liso tamoynan naikana' a byay tamo kona.
Napaririket sara si Pablo nin say Maipa'ka' konran Taga Corinto
2 Byan rakamin lugar sa kukapusuan moyo. Kasa gapo nin si'numan komoyo a nagkasalananan mi, kasa gapo nin si'numan komoyo a pinagkasalanan mi, tan kasa gapo anamaet nin si'numan komoyo a sinaor mi.
3 Ambo' ta man'ibarita' koyti ket mampaliwaen kon man'iparsa moyoyti komi. Kai katamo nin mamparsawan nin mangipa'ka' nin wanin ta bilang naibarita' koyna intaw komoyo mabli kamo komi, tan kalamo' rakami, mati man o mabyay.
4 Alaki a talek ko komoyo tan nipara-parayo katamo sa si'numan. Ket, bana' ta wanin maririket ako sa busel nin kaidapan mi. Naliwaliwa akon tuloy nin say mabistan natandaan ko maipa'ka' komoyo.
5 Anaod, mataman nin sin saytaw sin iti kami sa Macedonia kai kami nin nainawnan. Main nin kaidapan sa rubari' tan rubari' mi. Mangkuntrawen rakami nin kalaban tan aburido kami maipa'ka' konran mammemper.
6 Bale' si Dios a syay mangliwaliwa konran iti sa kaberengan, liniwaliwa nakamin pinaririket bana' sa nikarate' na ni Tito nin
7 ibat isen komoyo. Ambo' tamo' a say kararate' na ni Tito a namaririket komi no kai pati say niparate' na komi nin no pa'no moya nin pinaririket. Niparate' na komi a alaki nin apes moyon maka'kit kongko, tan say pagbababawi' moyo nin pinabereng rako tan say pisasadya' moyon mangisakit kongko. Pinaririket akon tuloy nin sain.
8 Ket kai ako nin magbabawi' a nanurat ako komoyo sin saytaw mataman no pinabereng nakamon sitaw nin surat ko. Anaod sin nu'na ket nagbabawi' ako bale' kai anan lamang ta natandaan kon ginmereng kamo tamo' nin nadali'.
9 Ket sawanin, maririket ako ambo' nin bana' ta pinabereng katamo no kai edet, a bana' sa bereng moyo ket nagbabawi' kamo tan ginurutan moyoynay pagkakasalanan moyo. Sain say kaberengan moyo ket manepeg sa pangingikit nan Dios. Kanya' nin mabistay nagwaan nan sitaw a surat mi komoyo.
10 Wanin ta say kaberengan nin manepeg sa pangingikit nan Dios, sayti a pangibwatan a magbabawi' a tutawo; ket gumring saran paisalba kona. Ket say wanin a mangyadi', kai sukat nin ikabereng. Bale', say kaberengan nin maingar nin tutawo a kai nin pangibwaten a magbabawi' sara, ket miugot sa duka' nin panganggawan.
11 Kiten moyo a bunga sa byay moyo nin saytaw nin kaberengan moyo a manepeg sa pangingikit nan Dios; sinmeseg tan nag'in kamon masulit nin mangipa'kit a kai moyo nin kinunsinti taw nin kasalanan. Masager kamon tuloy maipa'ka' konan siin si main nin nangyadi' sa grupo moyo, linmi'mo kamo sa kaugutan nan siin, alaki a pangrarabay moyon makalamo' rako, tan nag'in nin masulit kamon nabuan yan tumekep nin dusa a nagkasalanan. Sa sarban gugawa' ket man'ipa'kit moyo nin kasan pakairanudan moyo konan sitaw nin bagay.
12 Ket, ambo' tamo' anaod nin bana' konan tawon nagkasalanan o konan nagkasalananan na a nanuratan ko komoyo, no kai edet, ta pigaw nin sa adapan nan Dios ket maipa'kit moyo no adti nin angga a pammabli moyo komi.
13 Anaod, pinaririket kamin tuloy nin sain a ginwa' moyo.
Anamaet a lamang, kai kami tamo' nin naliwaliwa no kai edet, nalamu'nan et a ririket mi nin ririket na ni Tito a bana' sa mabistan nisna' moyo kona ket nay'anan a kaingaran na.
14 Rinayu-rayo katamo kona tan kai ako nin nading'eyan sa animan ta no pa'no nin katutuo nga'min a nibarita' mi komoyo, napatutu'wan anamaet a sarba nin nibarita' ko kona ni Tito maipa'ka' komoyo.
15 Man'umalaki a pammabli na ni Tito komoyo mintras nin mampanemtemen nay ruros nin nakem moyon tinmulok nin sarba sa nigan-gan nin gaw'en moyo tan say ma'mot a nipamarate' moyo kona nin awit moyoy alakin salak.
16 Ket bana' sa sain, pinasyan ririket ko; tanda' kon mailalwan katamo lawas.


text:
ضرورة قيام القيادة الإسلامية في أوطان المسلمين
إِنَّ الْحَمْدَ لِلَّهِ نَحْمَدُهُ وَنَسْتَعِينُهُ وَنَسْتَغْفِرُهُ وَنَعُوذُ بِاللهِ مِنْ شُرُورِ أَنْفُسِنَا وَسَيِّئَاتِ أَعْمَالِنَا مَنْ يَهْدِ اللهُ فَلاَ مُضِلَّ لَهُ وَمَنْ يُضْلِلْ فَلَنْ تَجِدَ لَهُ وَلِيًّا مُرْشِدًا ، وَأَشْهَدُ أَنْ لاَّ إِلَهَ إِلاَّ اللهُ وَحْدَهُ لاَ شَرِيكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُولُهُ ، اللَّهُمَّ صَلِّ وَسَلِّمْ وَبَارِكْ عَلَى مُحَمَّدٍ صَلَّى اللهُ عَلَيْهِ وَسَلَّمَ وَعَلَى آلِهِ وَصَحْبِهِ وَمَنِ اهْتَدَى بِهَدْيِهِ إِلَى يَوْمِ الدِّينِ... وَبَعْدُ:
فَيَاعِبَادَ اللهِ يَقُولُ الْحَقُّ تَبَارَكَ وَتَعَالَى فِي الْقُرْآنِ الْكَرِيمِ:
قُلْ هَذِهِ سَبِيلِي أَدْعُوا إِلَى اللهِ عَلَى بَصِيرَةٍ أَنَا وَمَنِ اتَّبَعَنِي وَسُبْحَانَ اللهِ وَمَا أَنَا مِنَ الْمُشْرِكِينَ
Innalhamda lillāhi nahmaduhu wa nastaīnuhu wa nastagfiruh, wa na’ūdubillāhi min shurūri anfusinā wa sayyiāti a’mālinā, man yahdihillāhu falā mudhillalahu, wa may yudhlil falan tajida lahu waliyyan murshidā, wa ash’hadu allā ilāha illallāhu wahdahu lā sharīka lahu, wa ash’hadu anna Mohammadan abduhu wa rasūluh, Allāhumma salli wa sallim wa bārik alā Mohammadin sallallāhu alayhi wa salallama wa alā ālihi wa sahbihi wa manihtadā bihad’yihi ilā yawmidd dīn... wa ba’du:
Fayā ibādallāhi, Yaqūlul Haqqu Tabāraka wa Ta’ālā fil Qur’ānil Karīm:
Qul hādīhī sabīlī ad’ū illallāhi alā basīratin ana wa manit taba’anī wa subhānallāhi wa mā anā minal mushrikīn. (Yusuf 108)
Manga oripn o Allāh, So Oriyan o bantog ko Kadnan tano a Rabbul Alamin ago so pangni tano sa kapakaslang o pangolo tano a Mohammad (صلّى الله عليه وسلّم) ago so manga tonganay niyan, so manga sahabah niyan, ago so langowan a miyonot ko panolon iyan, na omiyog so Allāh (سبحانه وتعالى) , na pzabandingn tano pman ankai a bandingan a marani a kisasaginda niyan ko miyangaoona a manga bandingan a pimbitiyara niyan so kaphagingd a Islam ago so kapakamoayan o parinta a Islam ko ingd o manga Muslim, lalayon so kapphagaloya tano sii ka so kabasa tano a pala phn ka marinaw na ba amay ka zlgan a daa paro a rimbar na daa sorot a iman.
Manga limo ini o Allāh (سبحانه وتعالى) a gii tano pn makazambisambi sa manga katigan ko agama, na adn dn a khaoma a masa a di tano dn makaphlalapoya sa manga pamikiran ka so dn so mambbtad na di niyan ppharon so datar oto a masa.
Manga oripn o Allāh, madakl dn ko manga Muslim sa doniya imanto a gii ran mambo pamagompongan ankai a bandingan tano sa kapmbtad sa manga roaroan ago pandapat ko kapkhaadn o bagr o manga Muslim, sa kapakandod o miyada a andisan ago makambalingan so lomiyawd a mnang o manga Muslim.
Giyankanan a manga pamikiran na inirampay pn sa miyandirogod ko manga ala a Pompongan a Paganadan a Islam (Islamic Universities) sii sa doniya, sa adn a manga pangilay (research) a minidakat ko gii san kapamimikirana o andamanaya i kapakaadn sa olowan a mapiya sii ko Ingd o manga Muslim sii sa doniya.
Isa a pangilay a matolangd a miyakambowat ko datar anan na miyaadn so galbk o isa a morit a si Salah Jabir a aya niyan biyaloy a Thesis iyan ko Masteral Degree niyan sa Islamic University, sa Al Madinah al Munawwarah, a giyankoto a kitab iyan na bithowan iyan sa: So Lalan ko Kapakamoayan o Ompongan o Manga Muslim. Sa kiyabgan ankoto a kitab sa daradat a maporo (Excellent) ogaid na da niyan masamporna ko Doctoral iyan na miyasinggawt dn o phanphd ko kapipiya ginawa (Malak al Mawt) so niyawa niyan sa miyawafat (pakasorgaan o Allah).
Isa a inibgay niyan a Manhaj ko oriyan o kiyatankda niyanon sa patoray dn so kaadn o kapagolowan o manga Muslim ko oman i piyagingdingdan iran sa doniya, na so kapagokit ko kaphagisaisa o manga lompokan o manga Muslim a makamomoayan ko pat a pidoro o doniya, sa oman i lompokan odi na kaphagingd a Muslim, na tomoro siran sa olowan iran ko darpa iran, na giyankoto a manga olowan ko oman i lompokan na siran pman i pthimotimo sa khabaloy siran a akila o pagtaw iran, sa datar o ba iran khitindg so tindg o Ahl al Halli wal Aqd odi na Ahl as Shura o manga Muslim. Sa amay ka matimo siran na tomoro siran a phoon ko ginawa iran sa olowan a aya pagonotan so lalag iyan sankoto a Ingd a katatagoan kiran, na giya pman ankoto a manga olowan ko oman i ingd a mala o manga Muslim a so 57 a pmbthowan sa Muslim Countries a somisirong ko (OIC) na thoro siran pman sa olowan iran a sakataw a mama a skaniyan i khabaloy a Khalifah o manga Muslim sii sa doniya.
Giyankanan a okit i malbod a lalan ko kakhaadn o bagr o manga Muslim sabap ko adn dn a manga taw a makamomoayan a somisirong siran ko manga opakat odi na manga lompokan iran a madakl sii sa doniya. Sii ko kamataani san na inidakat ankoto a somiyorat so langowan a manga ala a opakat sii sa doniya a datar o al Ikhwan al Muslimun sa Misir, so Jamaah Islamiyyah sa Pakistan, so opakat sii sa Sudan ago sii sa Jordan, so Jamaah Tablig sa India ago Pakistan, sa kinilang iran so manga paratobowan ankai a manga opakat ago so manga antap iran ko Da’wah, sa biyagr iyan a giyankai a manga opakat a Islam na amay ka makazisinabota siran na khaadn a bagr a mala a kharndaan o manga Muslim, ago kaphagdaan iran ko kisampay ran ko simalaw a aantapan iran.
Manga oripn o Allāh, so sii ron sa Ingd a Ranaw na datar dn anan a makamomoayan so manga opakat a Islam a tanto a madakl a bilangan iran, ago kiyatpngan so kiyanggalbka ko kaisaisa o antap na miyagdam a malbod so kaphakaadn sa bagr ka tomatarima so kalankapan a pagtaw a aya mataan na aya midadalong na so kaadn o Bagr a kapagolowan. Sa taman imanto na da tano pn makatoon sa olowan a iprapas iyan so kamapiyaan o pagtaw a Muslim sa khorbann iyan so kamapiyaan iyan a kaatawi sa pantag sa kiyapas o simalaw.
Ogaid na giyankai a gii tano ron kambasisaa sankai a manga Khutbah tano na manga tphali ini ago todaw a mapiya a pkhasabapan sa kapkhaadn o manga pamikiran ago manga tindg a aya khaonga niyan na khatimo iyan so makaphlagilagidon sa pamikiran ago paratiyaya na anday katimo iran na miyaadn so kaokhaog a maito a khapakay a aya dn mabaloy a todaw a phoonan a makasayan sa tmos a magombos na mrangiran sa taman sa mamalampak so sapak iyan ko oriyan o kiyapakabagr o kayo niyan sa kasirongan o pagtaw so along iyan sa pkhaori a gawii omiyog so Allāh (سبحانه وتعالى) .
Aya man a pithamanan a mabagr a ipkhalk o manga barasola sa maydan a lawan sa kabagr o sondaro na so kaadn o pamikiran a mapiya (Idea) a makasasa-ibarat sa oniin a mapiya a go ophoon iyan matoon so masibokar a lopa na magiyog magnda ta na magtho ago mrangiran sa khabidang ko kalopaan o doniya.
Manga oripn o Allāh, giyankai a btad o Muslim imanto ko apiya anda a darpa ko doniya na makathatalogdam sa aya dn a kabaya iyan na maadn odi na kaphoonan antaa ka mitaros so lalakaw ko kazalimbtad o pagtaw a Muslim. Giyankaya a pagtaw na da pn sampayin ko pankat a kidaplak, ka matatago on pn so bagr ago so panamar antaa ka kabaya sa kazowaka niyan ko rgs o manga masa a kapapantagan a pkhaanod iyan so pagtaw san ko dagdban iyan a madalm amay ka di mabalak a sowak a mabagr.
Pd a mapangingindaw ankai a masa na so kapakala o sabot o manga Muslim ko katao ko Islam ago so btad ankai a doniya, sa kabagowan so andang a sabot a matatago ko pizakatawan. Sa anday malo anan kiporo na phakatonay sa kapkhabkhs o manga tindg ago so manga pamikiran sa kazakat ko lalakaw sa pantag sa kazalimbtad ko ingd o manga Muslim na lalan bo na giya ingd a Ranaw.
Manga oripn o Allāh, isa a babantakn tano a patoray a makaadn sa kaokhaog a kapagolowan na so manga Masjid o manga Muslim, sabap sa zisan so manga Muslim a manga baratapa sa amal a siran i pangindaw a paganay a magawid ko romasay. Sa so Masjid na amay ka matoman iyan so romasay niyan ko pagtaw sa gii ron kanggonanaowa na magaan a kakhaadn o bagr, sa so masjid na aya mamaapaaron na so Imam, sa patoray a so manga Imam na maadn kiran so pakayan ko kapagolowan ka so kababaloy ran a olowan siran ko sambayang na giyoto dn i paganay a pakayan ko kakhabaloy ran a olowan sii ko manga taw a matatago sa atastanggongan iran. Sa so Jamaah ko Masjid na giyoto i paganay a babasoka a phamolaan ko mapiya a oniin sa kapakatho iyan ko pizakatawan a Muslim sankoto a darpa.
Ika dowa na so manga paganadan a Islam (Madrasah) ago so paganadan a English (School) na isa nan a romiritan sa manga kangodaan a patot a maadn kiran so sinanad ko kazalimbtad, ka so manga kangodaan na di khataradiwang so mababaloy a sangan iran ko kaphagingd sa patot dn a mabarasa siran ko manga galbk a kapagolowan sii ko Islam.
Giyankaya a kaokhaog sa kapakaadn sa kapagolowan na paliyogat a palaya dn makambong a lalag so pizasokowan (sector) o kaphagingd o manga Muslim, sa palaya siran makasabot ko antap a mapiya sii ko galbk a kaiislami. So manga padagang ko kiyazosonan o manga galbk iran na isa siran ka sangan sii sankanan a manga galbk o Islam.
So manga taribasok, na datar oto a khabgan siran mambo sa sangan a mala sankai a galbk, a domadait ko manga btad iran, ka an iran mitoman so sangan iran a odi ran manggalbk na daa ba on phakasangan ko manga taw.
So manga impliyado ko parinta ago sii ko manga pangadapan (offices) a mattndo na adn mambo a masasangan iran ko romasay a mala sa kapakamoayan o kapagolowan a kaiislami sii sa Ranaw.
So manga Bai na isa siran ka sangan a adn mambo a khitindg iran a manga romasay ko kapakamoayan ankanan a antap ko kapagadn sa kapagolowan. So manga Bai na mala a kipantag iran ko kaphagingd ago madakl so bilangan iran a di so bilangan o manga mama, sa so sangan iran na di mipndaraynon.
Giyankaya a kanggalbk sa kazalimbtad na margn ago mapitl a galbk a palaya on dn kharambit so pizasokowan o katitimo, sa odi anan maadn na margn ago malombat so rarad o panagontaman. Amay pman ka makarabray anan ko pagtaw na khaadn iyan so ptharoon a Pamikiran a Lankap (Public Openion) a giyanan i khasabapan ko kapkhaalin o btad o katitimo o pagtaw, sa giyankaya a romasay na pd dn ko margn a pnggalbkn o manga Muslim sa masa ini.
Manga oripn o Allāh, so Rasūlullāh (صلّى الله عليه وسلّم) ko paganay a kiyapanolon iyan sa Makkah, na palaya iyan dn kiyambong a lalag so pizoson a pagtaw sa da niyan pamamiliin so panolon iyan ko manga taw a manga barabangnsaan odi na manga kawasa antaa ka manga ala i pangkatan ko kaphagingd ogaid na palaya iyan dn kiyambong a lalag so pagtaw niyan, minsan pn mbidabida a kiyatarima o manga taw ko panolon, ogaid na daa miyasibak ko manga taw sa ba da makambong a lalag.
Na giyankaya a kazalimbtad na galbk o manga Nabi, na kiyapangwarisan o manga Ulama sankai a masa a kapapantagan, sa so romasay ko kapnggalbkawon na sii kiran misasanggolay sa mimbaloy a atastanggongan a mapnd a pagawidan.
Mapokas kiran na sii pman ko manga Muslim a miyamakasowa sa katao sankai a doniya a matatago kiran so sambatan ko Islam sa miphagpda iran so manga Ulama ko kaphromasay sankai a galbk, sa khaosar iran mambo so katao a matatago kiran sa kagaan a kisonggod o lalakaw ko kazalimbtad o pagtaw.
Sii sankanan a pankat a galbk na mipthabanga so manga kawasa a Muslim, ka kalalayaman a so manga Ulama ago so manga Professional na di siran manga kawasa sa barandiya a tamok, na so manga kawasa na sangan iran so kapnggastowi ko sabaad a manga galbk a mangingin-daw sa tamok, sa datar o pinggolawla o manga kawasa ko manga sahabah o Rasūlullāh (صلّى الله عليه وسلّم) ko kiyasapidawa iran ko romasay o panolon. Pitharo o Allāh (سبحانه وتعالى) a:
قُلْ هَذِهِ سَبِيلِي أَدْعُوا إِلَى اللهِ عَلَى بَصِيرَةٍ أَنَا وَمَنِ اتَّبَعَنِي وَسُبْحَانَ اللهِ وَمَا أَنَا مِنَ الْمُشْرِكِينَ
Tharoanka (hay Mohammad) a katii so lalan akn sa ipndolon akn so Allah sa nggolaln sa tanda a marayag, sakn ago sa taw a inonotan ako niyan, miyasotisoti so Allah ago kna ako o ba pd ko manga pananakoto. (Yusuf 108)
Sa giyankai a mala a galbk na aya dn a khasanaan a gakot a phakabkhs ko manga taw a pnggalbk ko kiyazosonan o lompokan iran na so kabagr o paratiaya iran ko Allāh (سبحانه وتعالى) , ago so kala o kasigi ran sa kapakambaal iran sa kamapiyaan ko pkhaori a masa a maapd siran ko manga taw a paganay ron anggkaya sa indakat o thothol a siran so manga taw a miyangaroromasay ko mala a galbk ko Islam, sa paratiyaya iran ko sogoan o Kadnan iran.
So pman so okit a kapphagingd o manga Muslim ko kadaklan ko manga ingd ago sii ko manga Muslim a kainotan (Muslim Minorities) na aya dn a mangongondatoon na so adat a kalalayaman a adat a phoon sa Sdpan, sii ko kandiditaran, manga goagoay, kandodolona, na palaya dn kasasaraban, sa banr dn so katharo o Mohammad (صلّى الله عليه وسلّم) a:
... مَنْ تَشَبَّهَ بِقَوْمٍ فَهُوَ مِنْهُمْ.
Sa taw a mananayan sa isa a qawm na skaniyan na pd kiran.
Giyankaya a manga Muslim a kapapantagan imanto na so kalaanon na kiya-amotan dn ankaya a adat a sarowang, balabaw ron so manga kangodaan, sa mimbaloy so agama iran a sii bo ko manga sisimpit a kotika ko gii ran kazambayang, na maipos oto na komasoy siran pman ko btad iran ago so kandiditaran iran a datar dn o maga taw a kna o ba manga Muslim, sii sa Indonesia ago sa Malaysia na kiyasandngan aknon ankaya a manga btad, a kadaklan ko manga babay a giinggagalbk ko manga ala a tinda odi na sii ko manga pangadapan, na ndiditar siran sa datar siran bo o talandiyang ka di makasasapng so nditarn iran, na amay ka mawoma so waqto a kapzambayang na somong siran ko giizambayagan na solotn iran so mukna iran na zambayang siran, na maipos oto na lowasn iran so mukna sa komasoy siran ko manga galbkan iran sa datar siran pman o tinggalawas, sa piyakammsa oto a btad, a aya bo a kapkhapikira iran sa Muslim siran na sii bo ko masimpit a kotika a di kha Dowapolo (20) ka minotos.
Giyankai a pagtaw a ndadatara-i na daa a panginam sa ba iran maoyag so Islam ko thitho a bontal iyan, ago di ran matharagombalay so kaphagingd a mapiya, sa o izaan ka kiran o ino to na aya smbag iran na so kiyaprarad ko adat a kalalayaman a aya iran pphagintawan.
Taman sa di makaadn so Muslim sa taong iyan ago paratobowan iyan a kibida iyan ko pagtaw a Kafir sa rarad o paratiyaya niyan ko Allāh (سبحانه وتعالى) ago so kala o sabot iyan ko Islam, na margn o ba adn a mapakatindg iyan a kaphagingd iyan a Islam ko liyawaw o lopa. Sa giyankai a btad na tanto a makapagiino sa kazalimbtad a mabagr a khaadn ko pagtaw, sa paliyogat ko manga taw a Muslim a adn a matatago on a in’ngka sankai a btad a makaogop siran ko kapnggalbka ko kazalimbtad o Muslim, mlagid saya so Ulama ago so miyamakasowa sa kata-o a palaya siran san kapapatorayan.
Manga oripn o Allāh, pangnin tano ko Allāh (سبحانه وتعالى) a balowin tano niyan a pd ko manga taw a pphamakin’gn iran so katharo na phagonotan iran so lbi ron a mapiya.
وَأَقُولُ قَوْلِي هَذَا وَأَسْتَغْفِرُ اللهَ لِي وَلَكُمْ وَلِسَائِرِ الْمُسْلِمِينَ مِنْ كُلِّ ذَنْبٍ فَاسْتَغْفِرُوهُ إِنَّهُ هُوَ التَّوَّابُ الرَّحِيمُ
Wa aqulu qawli hada wa astagfirullaha li wa lakum wa lisairil Muslimin min kulli dambin fastagfiruhu innahu Huwat Tawwabur Rahim.
Alhamdulillāhi rabbil ālamin, wassalātu was salāmu alā rasulihil karīm Mohammadin Bin Abdillāh, wa alā ālihi wa sahbihi ajmaīn.
Manga oripn o Allāh, mangndod tano ko Allāh ago magapas tano ron sa mamangni tano ron sa rila.
Ya Allāh, mapapadalm kami imanto sa ngaki a walay ngka sa pantag sa giiami rka kazoasoata na rilai kami ngka ago rila ingka so manga loks ami ago rila ingka so kadandan o manga muslim so miyamatay kiran ago so oyagoyag kiran.
Ya Allāh, pakabagr angka so paratiyaya mi rka ago ompiya ingka so btad ami sa baloy angka so imanto ami a mapiya a di so kagai ami, na so mapita ami na mapiya a di so imanto ami.
Ya Allāh, kalimoon ka mingka ago lindinga kami ngka sa awata kami ngka ko manga sakit ago piya angka so pphangasasakit rkami, ago pakabayad angka so makambabayadan rkami, na pakakhawasa angka so manga mrmr rkami, na pakandiyakat angka so manga kawasa rkami, na timo angka so kasasagomparak ami, na bagr angka so malobay rkami, na ayon ingka so manga dato ami sa aya manggalbk iran na so kamapiyaan ami ago so Islam.
Ya Allāh, pakadaag angka so ronda o Islam sa madaag ami so manga ridoay o agama ngka sa tatap angka so manga palo ami sa maydan ago bgan ka rkami a limo a makapagintaw kami ko agama ngka ago mapakatindg ami so parinta Islamiyyah ko manga poso ami a go sii ko manga ingd ami.
Ya Allāh, tabangi kami ngka ko kaptadmi ami rka ago so kapiya o kapzimbaami rka.
Ya Allāh, pakiilayin ka rkami so bnar na dograan ka rkami so kaonoti ami ron, na pakikilalaan ka rkami so batal, na dograan ka rkami so kapananggilai ami ron.
رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ.
Ya Allāh, bgi kami ngka ko doniya sa mapiya ago sii ko akhirat sa mapiya ago lindinga kami ngka ko siksa ko naraka.
Ya Allāh, kalimoon ka so Nabi ami a Muhammad ago so manga pamiliya niyan ago so manga sahabah niyan sa kalangolangon iran. Wal Hamdulillahi Rabbil Alamin. Aqimus salah…..